c: text/html

text:
Undak usuk Basa Sunda nyaeta panta-panta basa atawa tatakrama basa, nu dibagi kana genep panta (R.I Adiwijaya):
1. Basa luhur
2. Basa lemes
3. Basa sedeng
4. Basa kasar/cohag
5. Basa kasar pisan
6. Basa panengah
1. Basa luhur (Tara dianggo)
Dianggo kanggo ka Raja, Presiden sareng ka kulawargana
2. Basa lemes
Dianggo ka saluhureun, atawa kanu can wanoh;
a. Lemes keur batur
b. Lemes keur sorangan
3. Basa sedeng (Loma)
Dianggo ka babaturan nu akrab
4. Basa kasar
Dianggo ka sahandapeun, nu akrab pisan
5. Basa kasar pisan
Dianggo lamun keur ambek atawa ka sato, bias oge ka babaturan nu akrab pisan
6. Basa panengah
Dianggo ka sahandapeun (Contona; ka padamel) nu yuswana langkung sepuh.
Tarapna basa lemes, aya 9 syarat (Hidayat Suruyalega);
1. Aya tekad ngajenan batur
2. Pasemon marahmay
3. Rengkuh
4. Lentong
5. Milih basa
6. Anggoan
7. Luyu sareng waktu
8. Tempat
9. Kaayaan nu dicandak nyarita
Basa Lulugu nyaeta; aturan cara make basa, nu geus ditangtukeun ku masyarakat nu make eta basa. Basa Sunda di wewengkon Bandung dijadikeun basa lulugu;
1. Basa Sunda di wewengkon Bandung bakal mampuh nga-mekarkeun Basa Sunda jadi basa panganteur di sakola-sakola
2. Bandung jadi puseur dayeuh tatar sunda
3. Bandung luyu jadi wewengkon pikeun nga-mekarkeun Budaya Sunda tur basana
4. Sagala kegiatan administrasi pamarentahan, politik, kabudayaan, atikan, ekonomi, jsb museur di Bandung.
Cirri-ciri basa lulugu:
1. Mampu numuwuhkeun mekarna basa
2. Tumut kana aturan, cara make, undak usuk, ejahan, jst.
3. Mibanda sajarah nu tangtu
4. Mampu mekarkeun basa tur budayana
5. Mibanda palanggeran ejahan nu tangtu.
// <![CDATA[
//
// <![CDATA[
//

robotstxt: allowed

filter: keep


text:
X
X nyaéta hurup ke-24 dina alfabét Latin. Hurup ieu dibaca /ɛks/. Dina élmu fonétik, x nyaéta lambang IPA sarta X-SAMPA pikeun konsonan desis wiati-wiati tukang nirsuara, kawas dwihuruf "kh" dina kecap "khusus" dina basa Indonésia.
Daptar eusi
Sajarah[édit | sunting sumber]
Dina mulanya, gabungan konsonan /ks/ dina basa Yunani Kuna ditulis sarua, minangka Khi X (dialek Kulon) atawa Ksi E (dialek Wétan). Pamustunganana, Khi dipaké pikeun sada /kʰ/ (/x/ dina basa Yunani Modérn), samentara Ksi dipaké pikeun sada /ks/. Urang Étruska geus nyokot alih X ti dialek Yunani Kulon Kuna; mangka, X ngawakilan sada /ks/ dina basa Étruska sarta Latin.
Henteu dipikanyaho naha hurup Khi sarta Ksi mangrupa ciptaan urang Yunani, atawa asalna ti rungkun basa Semit. Khi diurutkan ampir dina ahir susunan alfabét Yunani, sanggeus hurup-hurup asal Semit, babarengan jeung Fi, Psi, sarta Oméga, jeung alpukah yén hurup-hurup éta mangrupa inovasi; leuwih deui, henteu aya hurup anu ngawakilan sada /ks/ sacara terperinci dina basa Semit. Aya hiji hurup Fénisia kheth anu kamungkinan berbunyi /ħ/, rada sarupa kalayan /kʰ/, tapi mulanya ditarima dina alfabét Yunani minangka konsonan /h/, sarta saterusna, dipaké pikeun sada vokal panjang Eta (H,n), mangka hurup éta henteu kasampak minangka asal hurup Khi. Hurup Fénisia Samekh (ngawakilan /s/) mindeng dianggap minangka inspirasi pikeun Ksi, tapi kawas anu diterangkan, Khi miboga wangun anu béda ti Ksi—meskipun hurup éta meureun mangrupa variasi séjén anu ogé asalna ti samekh. Wangun asal samekh sugan mangrupa hiéroglif Mesir pikeun Djed, tapi ieu ogé henteu pasti alatan euweuh wangun Protosinaitik pikeun hurup ieu anu idéntik kalayanana.
Pamakéan[édit | sunting sumber]
- Dina Alfabét Fonétis International, [x] nyaéta simbol konsonan desis wiati-wiati tukang nirsuara.
- Dina alfabét Latin, X melambangkan sada /ks/.
- Dina Angka Romawi, X melambangkan bilangan 10 (sapuluh).
- Dina sawatara basa, minangka parobahan peunteun fonétik sarta adaptasi tulisan leungeun, X dilafalkan berbeda-beda.
- Dina basa Indonésia, X dipaké dina istilah anu diserep ti basa kosta, contona xenon.
- Dina basa Inggris, X nyaéta hurup pikeun gugus konsonan [ks]; atawa sakapeung lamun dituturkeun ku suku kecap beraksen anu dimimitian jeung sada vokal, atawa lamun dituturkeun ku "h" nirsuara sarta sada vokal beraksen [gz] (conto: exhaust, exam); sawajarnana diucapkan [z] lamun jadi hurup kahiji hiji kecap (conto: xylophone), sarta dina sawatara kecap majemuk sada [z] henteu robah (conto: meta-xylene). X ogé melambangkan sada [kʃ] dina omongan anu lekasan kalayan -xion. X ogé melambangkan sada [gʒ] atawa [kʃ], contona dina kecap luxury sarta sexual. Lamun hurup X mengawali kecap dina basa Inggris kawas xynene sarta sada z anu dihasilkeun, mangka hurup X henteu diucapkan. X di ahir kecap biasana diucapkan [ks] (conto: ax/axe) kajaba dina kecap pinjaman kawas faux (tempo ulasan pikeun basa Perancis, di handapeun).
- Dina basa Malayu, X lain waé mangrupa hurup anu pang saeutik dipaké di sakumna kosakata basa Malayu, hurup ieu seolah-olah henteu kungsi dipaké kajaba pikeun kecap-kecap anu nyebutkeun ngaran hurup ieu dina kecap kasebut (conto: sinar-X). Pikeun kecap-kecap pinjaman ti basa séjén anu ngandung hurup "x" kawas sex sarta xylophone, hurup x digantian kalayan "ks" ([ks] di tengah atawa ahir kecap) atawa "z" ([z] di mimiti kecap), ku kituna dieja séks sarta zilofon.
- Dina basa Spanyol lila, X disebut kawas [ʃ] alatan basa ieu masih sasada jeung basa Iberia anu séjén. Saterusna, sada ieu robah jadi sada [x] anu teuas. Dina basa Spanyol modérn, sada [x] dieja kalayan j, atawa kalayan g saméméh e sarta i, tapi x dikekalkan pikeun sasatengah ngaran (contona México, anu beralternasi kalayan Méjiko). Kiwari, X ngawakilan sada [s] (minangka hurup kahiji omongan), atawa alpukah konsonan [ks] sarta [gs] (conto: oxígeno, examen). Leuwih arang deui; kawas dina basa Spanyol lila, hurup x kaci disebut minangka [ʃ] di poé ieu dina kecap-kecap ngaran has kawas Raxel (variasi Rachel) sarta Xelajú. Dina variasi basa Spanyol di Amérika sarta séséo, digraf xc di excelente disebut minangka [ks] tapi di Spanyol, kombinasi konsonan kasebut disebut [ks-θ].
- Dina basa Albania, x ngawakilan [dz], samentara digraf xh ngawakilan [dʒ].
- Dina Hanyu Pinyin, sistem transkripsi resmi pikeun basa Mandarin, hurup x ngawakilan sada konsonan desis prawiati-wiati henteu bersuara (/ɕ/).
- Dina basa Jerman sarta basa Italia, X dipaké utamana dina kecap serapan.


text:
New V-Ixion MotoGP Edition
Yamaha MotoGP Edition merupakan perpaduan dari tim Yamaha Factory Racing dan Yamaha Motor Indonesia yang mana desain nya asli MotoGP livery. Produk spesial limited edition ini disematkan Yamaha pada tipe motor Jupiter MX MotoGP Edition, New V-Ixion MotoGP Edition Jupiter Z1 MotoGP Edition, Archived in Serba-Serbi Category, Mio GT MotoGP Edition, New V-Ixion MotoGP Edition image part of Yamaha MotoGP Edition posts. Xeon RC MotoGP Edition dan New V-Ixion MotoGP Edition. Spesial limited edition Yamaha MotoGP Edition ini hanya desain stripingnya yang baru, untuk spesifikasi mesin sama dengan versi standar. 5 (lima) Motor yang memiliki striping MotoGP Edition adalah :
- Jupiter MX MotoGP Edition
- Jupiter Z1 MotoGP Edition
- Mio...
Klik New V-Ixion MotoGP Edition gambar di bawah untuk melihat gambar, foto ukuran sebenarnya.


text:
Tatarucingan Sunda
Perhatian :
Sura-seuri sorangan bisa disangka jalma gelo, tapi lamun nu maca tatarucingan ieu teu seuri-seuri acan, aya tilu kemungkinan. Kahiji jalma eta keur stress, kudu dirawat di jalan Riau Bandung, nu kadua jalma nu maca teu ngartieun basa Sunda, Nu katilu jalma eta teu bisa seuri pisan tikudrat ti keur lahir.
Dulur-dulur, cikan bisa teu neguh tatarucingan di handap ?
1. Hayam naon anu sukuna sarebu?
2. Sato naon anu teu bisaeun mundur?
3 . Bangku naon anu bisa didahar?
4 . Batu naon anu teu aya di cai?
5 . Oray naon anu teu bisaeun ngaleor?
6 . Piring naon anu bisa dipake nempo bulan?
7 . Manuk naon anu jangjangna dina suku, sirahna dina suku?
8 . Naon sababna ban mobil tina karet?
9 . Sapi naon anu bau?
10. Piring naon anu pangrame-ramena di Indonesia?
11 . Dicabak beye, ditakol ngabelentrang.
12 . Hayamna bodas, naonna anu hideung?
13 . Buah naon anu dipikaresep ku lalaki?
14 . Jam naon anu bisa nembang?
15 . Monyet naek kana tangkal kai, tinggal naonna?
16 . Pare naon anu teu ngeunah?
17. Sato naon anu sukuna dina sirah awakna dina sirah?
18. Kapas dua kg, batu sakilogram, lamun ditinggangkeun kana suku nyeri mana?
19 . Ku naon tukang baso nakolan mangkok?
20 . Soeh teu bisa dikaput, kotor teu bisa diseuseuh.
21 . Kaca naon anu nyeri?
22. Kaca naon anu seungit?
23 . Kaca naon anu pangbeuratna?
24 . Aya balon sapuluh, bitu hiji, kempes tilu, kari sabaraha deui?
25 . Dicekek beuheungna dieleketek beuteungna.
26 . Naon sababna ban sapedah anu tukang sok babari dugul?
27 . Naon sababna lamun anjing keur lumpat sok ngalieuk bae ka tukang?
28 . Hayam naon anu isuk-isuk tara kongkorongok?
29 . Leutik, bodas, panjang, teuas, lumpatna ngabelesat.
30 . Tukang naon lamun digeroan sok lumpat ngajauhan?
31. Bajuna hejo, leumpangna nguriling bari udud.
32 . Maju eleh, mundur meunang.
33. Aya manuk sapuluh ditembak hiji, tinggal sabaraha?
34. Sato naon anu pangleutik-leutikna sadunya?
35. Kapal naon anu teu bisa ngapung?
36. Hideung, leutik, bahaya.
37. Kumaha ngabedakeun sirah cacing jeung buntut cacing?
38. Naha superman bajuna make hurup “S”?
39. Tangkal naon anu sok dipikasieun?
40. Lamun Arjuna neangan cinta, ari Bima neangan naon?
41. Sirahna dina beuteung, ceulina dina beuteung, beuheungna dina beuteung.
42. Sapedah naon anu bisa ngapung?
43. Kuda naon anu teu bisa lumpat?
44. Minyak naon anu rame?
45. Batman nginum fanta, ari Superman nginum naon?
46. Hayam naon anu sok diteangan ku jelema?
47. Kalong naon anu pinter maen bal?
48. Gajah naon anu sukuna dua?
49. Lamun Superman ngapung tara ngadeukeutan panonpoe, naon sababna?
50. Diudag lumpat didagoan cicing.
Sok naon jawabanana ?…Taluk ?
Konci Jawabanana :
Tah ieu konci jawabanana
1. Hayam keur pawey
2. Sato nu keur nukangan tembok
3. Bangkuang
4. Batu garing
5. Oray nu ngalegleg linggis
6. Piring bolong
7. Manuk anu kageleng mobil
8. Mun tina coklat pasti digembrong sireum
9. Sapiteng
10. Piringatan 17 Agustus
11. Tai kotok napel dina tihang listrik
12. Kalangkangna
13. (Awewe) Buahenol
14. Jamrud
15. Tinggal turunna
16. Parea-rea omong
17. Kutu
18. Nyeri sukuna
19. Ku sendok
20. Keretas
21. Kacabok
22. Kacapiring
23. Kacalikan gajah
24. Kari salapan, da nu kempes teh ditiup deui.
25. Gitar
26. Bakating ku cape mikiran kumaha carana hayang miheulaan ban hareup
27. Sabab teu make kaca spion
28. Hayam paeh
29. Remeh napel dina kareta api nu keur maju
30. Tukang maok
31. Obat nyamuk
32. Nu keur lomba tarik tambang
33. Euweuh hiji-hiji acan da kaburu hiber
34. Incuna kuman nu teu dahar saminggu
35. Kapal nu mesinna ruksak
36. Sireum napel dina bom
37. Keleketek heula, nu seuri eta huluna
38. Sabab mun XL mah bakal logor teuing
39. Tangkal sampeu nu keur dipake nyumput maung
40. Neangan kukuna nu sok dibabawa ku tukang jamu
41. Orok nu keur dikakandung ku indungna
42. Sapedah anu ditalian kana sarebu balon gas nu keur ngapung
43. Kuda nu dicangcang
44. Minyaksikan pertandingan sepakbola
45. Minumpas kejahatan
46. Hayam leungit
47. Kalonggak Ajat Sudrajat ya… Robby Darwis
48. Gajah nu keur keprok
49. Sabab sieun S-na leeh kapanasan
50. Kalangkang


text:
Gunung Fuji
Gunung Fuji (富士山 Fuji-san?, IPA: [ɸɯʥisaɴ]) nyaéta gunung pangluhurna di Jepang. Gunung Fuji ngalingkup Préféktur Shizuoka jeung Yamanashi, beulah kuloneun Tokyo, nu mangsa poe cangra katembong jelas. Gunung Fuji deukeut ka basisir di bagean tengah pulo Honshu.
Gunung Fuji dipaké salaku simbol Jepang tur remen dipaké dina lukisan jeung foto saperti lobana nu datang jeung naek ka puncakna.
Daptar eusi
Géografi[édit | sunting sumber]
Gunung Fuji ngabogaan lima situ di sabudeureunna nyaeta: Dano Kawaguchi, Danau Yamanaka, Dano Sai, Dano Motosu jeung Dano Shoji. Kabehanna deukeut ka Dano Ashi, tempat nu hade keur nempo Gunung Fuji. Gunung Fuji kaasup bagean tina Taman Nasioal Fuji-Hakone-Izu.
Geologi[édit | sunting sumber]
Elmuwan geus ngaidentifikasi yen aya opat fase aktivitas vulkanik nu nyusun formasi Gunung Fuji. Fase kahiji, disebut Sen-komitake, nu disusun ku andesite nu ayeuna katutupan di bagean jero gunung. Sen-komitake dituturkeun ku "Komitake Fuji," nu disusun ku basalt tur dipercaya kabentuk dina sababaraha rebu taun katukang. Ampir 100,000 katukang, "Old Fuji" geus nutupan Komitake Fuji. Nu panganyarna, "New Fuji" dipercaya kabentuk tur nutupan Old Fuji kira-kira 10,000 taun katukang. [1]
Vulkanik ayeuna kaasup tipe letusan rendah resiko. Catetan panungtung bituna Gunung Fuji nyaeta dina taun 1707 mangsa Edo period. Dina waktu ieu, kabentuk kawah anyar, sapanjang puncak kadua, disebut Hōei-zan, dumasar kana ngaran era.
Gunung Fuji aya di pasamoan tilu lempeng nyaeta Lempeng Eurasia (atawa Lempeng Amuria), Lempeng Okhotsk, sarta Lempeng Filipina. Lempeng-lempeng ieu nyaeta bagean kulon Jepang, bagean wetan Jepang jeung Semenanjung Izu.
Ngaran Gunung Fuji[édit | sunting sumber]
Variasi[édit | sunting sumber]
Fuji-san kadangkala dipake keur gaganti Fuji Yama dina sabaraha teks basa asing, sabab karakter katilu eta ngaran, 山 hartina gunung, bisa oge dibaca "yama". (Tempo cara maca kanji.) Sanajan kitu ieu ngarupakan ngaran heubeul di Jepang. Kanyataana, Frase Basa Jepang "Fujiyama, geisha" hartina Jepang nu salah ngartikeun ku urang asing. Ahiran -san, hartina gunung, teu pakait jeung gelar Jepang -san nu dipake keur jalma.
"Fuji" kadang kala dieja "Huzi" lamun make romanisasi Nippon-shiki. Tapi ejaan standar nu paling ilahar dipake keur ngagambarkeun ucapan dina Basa Jepang.
Ngaran sejen keur Gunung Fuji, nu lalaunan leungit atawa jarang dipake nyaeta Fuji-no-Yama (ふじの山, Gunung Fuji), Fuji-no-Takane (ふじの高嶺, Puncak Fuji), Fuyō-hō (芙蓉峰, Puncak Lotus ), jeung Fu-gaku (富岳 atawa 富嶽, karakter mimiti 富士, Fuji, jeung 岳, gunung).
Etimologi[édit | sunting sumber]
Ayeuna kanji keut Gunung Fuji nyaeta, 富 jeung 士, hartina kakayaan atawa loba sarta prajurit, tapi karakter ieu dipilih sabab cara ngucapkeunna sarua jeung suku kata ngaranna, henteu dumasa kana harti ngaranna.
Ngaran asli Fuji teu jelas. Dina etimologi rakyat nyebutkeun yen Fuji asalana tina 不二 (henteu + dua), hartina teu sarua atawa nonpareil. Sejenna nyebutekeun asalna tina 不尽 (teu + rusak), hartina abadi.
Carita rakyat nu populer nyebutkeun yen ngaran gunung hartina pinuh ku tentara, ditulis make karakter Cina 富士 (loba atawa kakayaan + tentara). Tempo The Tale of the Bamboo Cutter.
Sajarah[édit | sunting sumber]
Gunung Fuji mimiti ditaekan dina taun 663 ku pendeta nu teu dipikanyaho ngaranna. Ngarupakeun gunung suci ti baheula, Gunung Fuji teu meunang ditaekan ku awewe nepi ka Era Meiji. Poe ayeuna, Gunung Fuji tujuan wisata nu kawentar tur ilahar ditaekan (tempo di handap).
Gunung Fuji ngarupakeun congcot vulkanik nu endah tur remen dipake dina subyek seni Jepang. Nu pangkawentarna lukisan Ukiyo-e karya Hokusai 36 Pamandangan Gunung Fuji. Salian ti eta loba disebutkeun dina literatur Basa Jepang dina sababaraha umur jeung subyek sajak.
Gunung Fuji oge imah tradisi prajurit: samurai migunakeun gunung keur ngawaskeun wewengkon sabudeureunna, deukeut kota Gotemba ayeuna. Shogun Minamoto no Yoritomo bertahan yabusame di wewengkon ieu dina aawal periode Kamakura. Saperti dina taun 2005, Angkatan Pertahanan Jepang jeung Marinir Amerika latihan oprasi militer di deukeut Gunung Fuji.
Naek ka Gunung Fuji[édit | sunting sumber]
Periode nu ilahar keur naek ka Gunung Fuji ti 1 Juli nepi ka 27 Agustus, mangsa pondok jeung fasilitas sejen muka. Beus bisa nepi ka stasion kalima mimiti 1 Juli, sarta beus panungtung jam 3 burit tur ongkosna kira-kira $28.ooUS dollars. Lamun katinggaleun beus keur ka stasion kalima, bisa make taksi biayana kira-kira $60.ooUS sakali jalan. Beus ti Gunung Fuji nepi ka jam 11, mangka kitu lamun teu ngagunakeun taksi kudu nyiapkeun sarapan tur ngadagoan sababaraha waktu lila. Kira-kira 200,000 urang naek ka Gunung Fuji unggal taun, 30% diantarana urang asing. Lilana waktu naek antara 3 nepi ka 7 jam, sedengkeun turnna antara 2 nepi ka 5 jam. Aya sababaraha jalan anyar nu bisa dipake keur ka puncak, tapi teu matak ngurangan kana waktu keur nepi ka puncak. Waktu naek bakal ngurangan nepi ka stasion kalima gumantung kana kamampuh, tapi ngajadikeun rute naek leuwih gampang. Rute naek dibagi kana sapuluh stasion, nu geus diaspal nepi ka stasion kalima, kira-kira 2300 meter luhureun laut. Lamun mimiti naek ti Stasiun Kahiji perlu waktu 10 nepi ka 12 jam keur nepi ka puncak. Ti Stasiun Kahiji nepi Kalima, angin ngagelebug tur tanjakan kacida netekna. Sababaraha jalan bakal kapanggih ke nepi ka sub stasion kagenep. Stasiun Kagenep mimitip ngan sakadar daerah panempoan tur bisa dipake keur reureuh jeung nyiapkeun cai. Keur make tempat reureuh kudu mayar. Tempat reureuh di Stasion Kalima ngarupakeun tempat reureuh panghadena. Lolobana nu reureuh keur ngahaneutkeun awak, tempatna bersih tur bauna rada nyegak. Pondok di stasion ieu teu dijaga waktu peuting. Pondok ieu ngan keur nu datang beurang, tur sakadar keur nempo sakuruling jeung moal naek nepi ka puncak. Rebuan urang ka Gunung Fuji salila periode dua bulan ieu. Loba nu naek peuting sangkan bisa nempo panonpoe bijil poe isukna. Waktu nu panghadena ti Stasiun kalima ka puncak nyaeta jam 9 peuting. Reureuh di Stasiun Kadalapan atawa Kasalapan nepi ka jam 2 isung-isuk, diterukeun ku leumpang sangkan bisa nepi ka puncak dina kira-kira jam 4:15 janari. Antara Stasion Kadalapan jeung Kasalapan hawa di luar pondok kacida tirisna, sabab kitu leuwih hade cicing di jero pondok. Bisa oge ngendong di pondok Stasion Kasapuluh, biayana $40.00 - $50.00US dollar sapeuting. Bisa oge nyobaan nawar mayar per jam keur ngadagoan janari bari bisa sare, tapi ilaharna teu bisa sabab ku lobana nu datang kaayaan jadi gandeng. Lobana nu naek ieu oge jadi masalah, tapi teu matak ngurangan kapopuleran nu hayang naek ka Gunung Fuji.
Aokigahara[édit | sunting sumber]
Aokigahara nyaeta leuweung nu nuruban dasar gunung. Loba legenda ngeunaan ieu, salah sahijina nyaeta gunung nu mibanda endapan besi nu nyababkeun kompas kaasup oge GPS teu bisa dipake, sarta matak gampang keur kaleungitan arah.
Legenda ieu teu bener: medan magnet nu disababkeun ku beusi kaasup lemah keur nyababkeun pangaruh kana kompas. Boh Pasukan Pertahanan jeung Angkatan Laut sacara teratur latihan di ieu leuweung, kompas, GPS jeung alat-alat navigasi sejenna bisa dipake kalayan normal.
Guha nu di ieu leuweung ngandung es salila usum panas. Legenda monster jurig, jeung goblin leuweung, nambahan dongeng ngeunaan geueumna ieu leuweung. Saterusna, Aokigahara Jukai (Tangkal-tangkal laut) ngarupakeun tempat bunuh diri di Jepang; jiwa nu hayang bunuh diri salilana aya di ieu leuweung. Leuwih ti 78 layon kapanggih di ieu leuweung, nyababkeun pamarentah ngaluarkeun larangan keur bunuh diri di ieu leuweung.
Trivia[édit | sunting sumber]
- Penyanyi Kyu Sakamoto mawa piano keur konser di puncak Gunung Fuji.
- Logo Atari jeung Infiniti dipake keur ngagambarkeun Gunung Fuji.
- Mount Taranaki di New Zealand nu bentukna ampir sarua jeung Gunung Fuji dipake keur ngagantikeun dina film, saperti dina The Last Samurai.
- Volcan Osorno di Chile kaler oge ampir sarua jeung Gunung Fuji
Tempo oge[édit | sunting sumber]
Rujukan[édit | sunting sumber]
wikipedia basa Inggris, Agustus 2006.
Foto Gunung Fuji[édit | sunting sumber]
Tumbu kaluar[édit | sunting sumber]
Tingali ogé Gunung Fuji di Wikivoyage


text:
Sajak
Sajak nyaeta karya sastra wangun ugeran (puisi) anu teu kauger ku patokan-patokan. Sajak henteu kauger ku jumlah padalisan (baris, jajaran) dina sapadana, jumlah engang dina unggal pada (bait) atawa sora tungtung dina unggal padalisan (jajaran) upama rék nulis sajak kudu nangtukeun jejer milih kecap nu luyu, jeung maké basa nu singget sarta jelas. Dina wangun kasusastraan Sunda, Sajak téh kaasup dina katégori Sastra Moderen. Mun mapay lalakon umur tina runtuyan sajarahna, Sajak Sunda geus lumayan kolot umurna téh. Sanggeus sawatara waktu kamerdikaan nagara urang (1946) nepi ka ayeuna, "kitu sotéh mun diukur ti mimiti Kis. Ws. (Kiswa Wiriasasmita) nulis sajak", kitu pisaur Pa Abdullah Mustappa.[1] Aya deui KTS (Kadir Tisna Sudjana) dina sastra Sunda nu nuturkeun nulis ditéma ku polémik, ngeunaan hak hirup sajak, anu harita mah dianggapna injeuman ti deungeun. Ti saprak harita, Sajak Sunda anak-baranahan nepi ka kiwari.
Cara ngarang sajak[édit | sunting sumber]
Cara atawa téknik ngarang sajak diantarana :
- Ku kecapan dina sajak kudu dipilihan , ulah siga prosa anu nulungan sadayana
- Nepikeun maksud sajak, pangarang sajak sok tara nepikeun maksud sajak sajak eta teh kedah
Rujukan[édit | sunting sumber]
- ↑ Saratus Sajak Sunda, Pangbagéa 46 Taun Sajak Sunda. Geger Sunten-Bandung 16-12-92.


text:
Pajaratan Cinta
Karya DHIPA GALUH PURBA
Adegan I
Wanci
beurang di palataran nu éndah. Di lebah dinya aya lobang nu mirip
lobang kuburan. Arin jeung Jaka anjog. Arin jeung Jaka saumur, kira
25-30 taunan. Barang srog anjog, aya hiji wanoja tengah tuwuh nu
nyurungkunung ti jero lobang bari nyikikik seuri, sarta ninggalkeun éta
patempatan. Arin ngagoak, ngagabrug Jaka.
JAKA
Teu kudu sieun, Arin. Lantaran urang ogé bakal ngagebrus ka jero lobang…
ARIN
Naha urang bet kudu kikieuanan sagala, Jaka? Naha taya jalan séjén keur nuntaskeunana?
JAKA
Aya.
Malah sakapeung mah kuring sok mikir, dimana salahna atuh urang silih
pikacinta? Kapan cinta téh anugrah ti Gusti nu kudu dipupusti. Datangna
cinta tara pipilih mangsa, tara ngawilah-wilah kaayaan..
ARIN
Tapi dina kaayaan siga ayeuna, cinta urang téh salah kabina-bina.
JAKA
Cinta
mah teu salah, Arin. Di lebah mana salahna cinta? Nu salah mah anjeun.
Naha anjeun kalah kawin ka batur? Ari anjeun téh micinta salaki anjeun?
ARIN
Jaka,
10 taun urang paturay. Anjeun leungit laratan, teu kungsi némbongan.
Anjeun kudu nyaho, salila éta, kuring téh sabenerna nganti-nganti
kadatangan anjeun… Tapi asa teu penting ngamasalahkeun perkara nu geus
kaliwat. Ayeuna mah: urang rék kumaha ka hareupna?
JAKA
Kumaha anjeun baé. Naha rék siga Rahwana nu nyulik Shinta, atawa siga Prabu Geusan Ulun ngarebut Praméswari Harisbaya.
ARIN
Rahwana teu bisa meruhkeun Shinta…Cinta Shinta tetep ukur keur Rama. Lalakon kuring teu siga Shinta…
JAKA
Tapi Geusan Ulun mah bisa nyandingkeun Harisbaya…
ARIN
Bener,
ngan… naha anjeun geus itung-itungan nyanghareupan perang campuhna?
Anjeun bakal palagan ngalawan salaki kuring, kulawargana, kulawarga
kuring, sarta anak kuring… naha anjeun siap ngayonanna, Jaka?
JAKA
Lain
siap atawa henteu siap. Pasualanna téga jeung henteu téga. Cinta mémang
butuh pangorbanan. Tapi… lain kudu ngorbankeun jalma-jalma nu teu tuah,
teu dosa. Jalma-jalma nu salila ieu kalintang micinta anjeun.
ARIN
Jadi….?
JAKA
Kuring anu kudu ngéléhan. Kuring nu kudu ngaleupaskeun anjeun… susuganan ku cara kieu anjeun bisa pinanggih jeung bagja…
ARIN
Jaka, naha bener cinta téh mimitina datang tina panon?
JAKA
Bener.
ARIN
Lamun kitu mah kuring moal ningali deui anjeun.
JAKA
Sok, pecakan peureum, ngarah kuring leungit tina paningali anjeun.
Arin peureum. Teu lila nginghak ceurik, nepi ka merebey cipanon.
ARIN
Geuning kalah leuwih jelas ningali anjeun, Jaka….
JAKA
Geus,
Arin, teu kudu ceurik. Matak kuring ngajak kadieu ogé, kuring rék nyiar
tarékah. Susuganan ieu pisan jalan anu panghadéna pikeun urang.
ARIN
Jalan panghadéna? Kumaha maksud anjeun téh, Jaka?
JAKA
Ieu lobang téh ngaranna Pajaratan Cinta. Can pati loba nu nyarahoeun ka ieu patempatan.
ARIN
Pajaratan Cinta?
JAKA
Enya,
Pajaratan Cinta, tempat ngurebkeun cinta. Ceuk dongéngna mah, anu
nyieun Pajaratan Cinta téh ngaranna Pohaci Rababu, nu hirup dina jaman
karajaan Galuh.
ARIN
Naon alesanna Pohaci Rababu bet nyieun Pajaratan Cinta?
JAKA
Lantaran…
sanggeusna Rababu kawin ka Sempakwaja, manéhna kungsi salingkuh jeung
Mandiminyak. Rababu kaduhung. Rababu sadar kana kasalahanana. Anu
antukna Rababu nyieun lobang di dieu, pikeun ngurebkeun cintana ka
Mandiminyak sigana mah…
ARIN
Jadi, lamun urang asup ka Pajaratan Cinta, hartina cinta urang bakal musna?
JAKA
Urang cobaan wé. Sabab, béjana mah sing saha nu hayang ngurebkeun cinta, tinggal asup kana lobang Pajaratan Cinta….
Arin jeung Jaka asup ka jero lobang. Saméméh laput, Arin ngahuleng, tuluy neuteup Jaka. Sakedapan silih teuteup.
ARIN
Jaka, basa Pohaci Rababu salingkuh jeung Mandiminyak… naha aya sambungan caritana?
JAKA
Naon maksud anjeun? Sambungan carita siga kumaha maksudna?
ARIN
Maksud téh…. Nepi ka kumaha salingkuhna Rababu?
JAKA
Oh….
Kadinya maksud anjeun téh. Lamun anjeun hayang nyaho, balukarna
salingkuh jeung Mandiminyak, Rababu nepi ka ngandeg. Saterusna boga
budak nu dingaranan Bratasena. Lalakonna panjang kénéh. Brataséna boga
turunan nu dingaranan Sanjaya.
ARIN
Sanjaya?
Mun teu salah, anjeun kungsi nyaritakeun kumaha hébatna tokoh nu ngaran
Sanjaya dina jaman karajaan Galuh. Anjeun kalintang mikagum tokoh
Sanjaya. Malah… anjeun kungsi nyarita, lamun hiji mangsa diparengkeun
boga budak lalaki, bakal dingaranan Sanjaya.
JAKA
Enya, bener. Lamun kuring boga budak ti anjeun, bakal dingaranan Sanjaya.
ARIN
Jaka, apan Mandiminyak ogé henteu kawin ka Pohaci Rababu, tapi geuning manéhna bisa boga turunan ti Pohaci Rababu.
JAKA
Kuring
lain Mandiminyak, Arin! Jeung sabenerna, Mandiminyak mah henteu micinta
Rababu. Mandiminyak ukur ngalajur napsu. Cinta kuring ka anjeun, henteu
siga Mandiminyak ka Rababu. Kuring mikanyaah anjeun, mikadeudeuh
anjeun, teu boga niat ngageugeuleuh diri anjeun.
ARIN
Jaka….
JAKA
Arin, hayu urang kurebkeun cinta urang…
Jaka jeung Arin asup ka jero lobang nepi ka laput. Lampu pareum.
Adegan II
Wanci
peuting. Arin hanjat ti jero lobang bari ngahinghing ceurik. Tuluy
ninggalkeun éta patempatan. Teu lila, Jaka ogé hanjat ti jero lobang.
JAKA
Arin…! Ariiin…! Ariiin…!
Jaka ngulibek néangan Arin tug nepi ka ngalempréh.
JAKA
Ariin… (ngahariring sempalan lagu “Sempurna”)….janganlah kau tinggalkan diriku, tak kan mampu menghadapi semua, hanya bersamamu ku akan bisa…
Kadéngé aya sora anjing babaung.
JAKA
Gandéng lah, anjing, teu kudu babaung sagala. Nu dikurebkeun mah ukur cintana, lain jalmana…
Anjing ngagogog harus pisan. Jaka ngaranjug, awahing ku reuwas, langsung luncat ngagebruskeun manéh ka jero lobang.
JAKA
(di
jero lobang, nuluykeun haharingan lagu “Sempurna”) kau adalah darahku,
kau adalah jantungku, kau adalah hidupku, lengkapi diriku, oh sayang
engkau begitu sempurna….
Ronghéap, datang Arin nu salin jinis jadi Pohaci Rababu
RABABU
Angin
tingtrim nu ngadalingding nyanding kasimpé peuting, pangnyingraykeun
aling-aling nu mindingan éling. Purnama nu murubmubyar mancerkeun cahya
gilang gumilang, panggeuingkeun hiji jajaka asmana Jaka…
Jaka hanjat ti jero lobang. Tuluy mencrong Rababu dibarung rasa kahémeng.
JAKA
Arin?!
RABABU
Caang
bulan narawangan, teuteup anjeun masih kénéh taya lilinggeran. Anjeun
tetep nuturkeun geterna rasa, ngayunkeun rupaning haréwos dada. Antukna
beureum hideungna carita kahirupan nu saméméhna anggang tina sawangan,
kiwari pagaliwota meulitan raga. Gumulung raga disurakan sétan,
haroshosna sora, kebek kadurjanaan. Geus peupeus eunteung pamuka rasa
anjeun. Geura gebraykeun paneuteup anjeun, buka mata jiwa, beunta mata
soca. Purnama ukur éndah disawang ti kaanggangan. Sakapeung cinta
ngalolongkeun mata jiwa jeung mata panon. Sakur nu kasawang ukur
manéhna. Ningali béntang siga Arin. Ningali langit siga Arin. Ningali
kula ogé siga Arin…
JAKA
Lamun anjeun lain Arin, saha atuh anjeun téh?
RABABU
Najan
taya kecap nu kedal, najan taya rindat nu natrat, kasatiaan bakal
karampa na pungkas carita. Teuing geus sabaraha kali anjeun ngajejeléh
kula, majar kula kungsi rucah jeung Si Mandiminyak.
JAKA
Pohaci Rababu? Anjeun téh Nyai Rababu téa? Ah, piraku teuing? Ngimpi meureun ieu mah…
RABABU
Antara impian jeung kanyataan ukur diwatesan ku lalangsé éling. Angin leutik ngadalingding, ngaguar mangsa lungkawing, mawa nyérédét kana rasa nu rungsing.
JAKA
Naon maksud anjeun nepungan kuring, Nyai Rababu?
RABABU
Anjeun
nunggeulis dina gerotna kahirupan. Padahal unggal léngkah, léngkah
anjeun. Unggal rénghap, unggal kecap, saéstuna ukur kahayang anjeun
sorangan. Anjeun teu nyaho pangbalikan. Anjeun kasarung. Anjeun
kalarung. Taya gunana anjeun humarurung ngumbar kabingung. Sakalina
anjeun ngurebkeun cinta di Pajaratan Cinta, mangka saéstuna anjeun
ngurebkeun sagala rupana. Asih pasini baris lugay na kembang samoja,
taneuh beureum papaés nu hamo sirna…
JAKA
Kuring
teu ngarti kana caritaan anjeun, Nyai Rababu. Tapi geus jadi tékad
kuring, moal incah balilahan ti Pajaratan Cinta saméméh cinta kuring ka
Arin bener-bener sirna…
RABABU
Asih
munggaran dina carita katresna, muga henteu dipungkas ku keclakna
cimata. Katresna anjeun, katresna Arin datangna deui dina mangsa nu
salah. Geus leuir kacida. Mending geura sorang ku anjeun carita anu
baris datang. Anjeun bakal nyorang bagja dina ranggeuman réma-réma anjeun.
Anjeun bakal manggih bungah dina seuseup deudeuh. Tuh, teuteup ka
hareup ku anjeun… sapanjang léngkah pikahareupeun, pinuh jukut ngémploh
héjo, ngembat lir alketip buludru, nu bakal nilaman suku tina cucuk
ruhit. Anjeun bakal nyaksi katumbiri anu melengkung di langit cangra, nu
mayungan katresna, nu ngaraketkeun duriat, beureum, héjo, konéng,
gandola, murub mubyar nyawér tali asih…
JAKA
Kuring
moal manggih kabagjaan lamun teu ngahiji jeung Arin. Sakali Arin,
salawasna bakal tetep Arin. Cinta kuring ukur keur Arin. Anjeun ulah
myapirakeun cinta munggaran. Cinta nu dianyam ti jaman keur nyuprih
pangarti di sakolaan, mibanda kakuatan nu rohaka.
RABABU
Cinta nurutkeun anjeun ukur manjang lana sapanjang tacan datang cinta nu hiji deui. Tangkeup geugeut anjeun saukur mawa ngapung ngawang-ngawang, nobros
hahalang dunya nu mémang kacirina caang baranang. Hanjakal, béntang nu
tinggurilap, bulan anu narawangan alam, ukur mawa nyimpang ka sawarga
dunya, nu bakal méré siksa dina poé panungtungan…
JAKA
Basa
keur sakola, kuring sabangku jeung Arin. Ka mamana babarengan, tug nepi
ka kedal jangji pikeun ngahiji. Sakali deui, ulah nyapirakeun hiji
cinta jaman sakola…
RABABU
(bari malikeun awakna, rék ninggalkeun Jaka)
Kuriling uring-uringan, nokér jalan rumpil kahirupan, tanwadé wates
singkur kabunian. Gudawang raheut nu kasorang, hamo kaubaran. Galengan
leutik nyiripit, ngapit jarami tangtungan dina usum paceklik, mawa
kapeurih dina haté anu ruhit. Kula amit…
Pohaci Rababu ngaléngkah ninggalkeun éta patempatan, tapi ngarandeg lantaran Jaka ngageroan.
JAKA
Nyai Rababu…ari anjeun bogoh ka Mandiminyak?
RABABU
Ukur
sakédét nétra lalakon anu karandapan, ninggalkeun gurat-gurat kapeurih
nu taya papadana. Papadon los kakolong, gingsir tina panaksir, sulaya
tina panyangka, horéng asihna ngan pupulasan. Pegat kamelang, asih geus
pungkas. Saéstuna kula kawisaya ku Si Mandiminyak. Sakali deui, kula
kawisaya. Kilang kitu, kacinta kula ka Brataséna taya hinggana.
Brataséna anak kula, nu teu tuah, teu dosa.
Rababu ninggalkeun éta patempatan. Jaka ngahuleng hareupeun lobang.
O.S. SANGKURIANG
Sumbi….! Sumbiii…!
Sangkuriang ngaronghéap datang.
SANGKURIANG
Kisanak, ari andika ningali awéwé geulis ngaliwat kadieu?
JAKA
Ningali, malah bieu ngawangkong didieu.
SANGKURIANG
Ayeuna kamana?
JAKA
Indit ka beulah ditu.
Sangkuriang lumpat ka lebah nu dituduhkeun ku Jaka. Teu lila, Sangkuriang balik deui.
SANGKURIANG
Euweuh geuning, Kisanak. Aéh, ari bieu ngawangkong naon baé? Naha manéhna ngobrolkeun kuring?
JAKA
Mémangna saha ngaran anjeun téh?
SANGKURIANG
Piraku
andika teu wawuh ka kuring. Apan kuring téh sinatria nu geus kaceluk ka
kadang éwu, kakoncara ka janapria. Ngaran kuring Sangkuriang téa…
JAKA
Sangkuriang?
SANGKURIANG
Teu salah, kuring pisan Sangkuriang. Pasti awéwé geulis nu bieu ngomongkeun kuring nya?
JAKA
Asa henteu nyaritakeun ngaran anjeun.
SANGKURIANG
Ngomongkeun saha atuh?
JAKA
Ukur nyebut ngaran Mandiminyak jeung Brataséna …
SANGKURIANG
Piraku
teuing teu nyebut ngaran kuring, Kisanak? Asa kakara ngadéngé ngaran
mandiminyak atawa Brataséna. Jawara ti mana maranéhna téh? Boa-boa nu
bogoheun ka Dayangsumbi.
JAKA
Dayangsumbi? Asa beuki jangar kieu.
SANGKURIANG
Andika teu kudu jangar sagala. Ayeuna mah kari jawab, saha ngaran awéwé nu bieu ngawangong jeung andika?
JAKA
Pohaci Rababu…
SANGKURIANG
Pohaci
Rababu? Hartina andika ngabohong ka kuring. Ceuk andika, bieu andika
ngawangkong jeung awéwé geulis… tapi geuning ngaranna Pohaci Rababu.
JAKA
Lebah mana kuring bohongna? Mémang Pohaci Rababu téh kalintang camperenik geulis…
SANGKURIANG
Ah, rahul pisan andika mah. Di ieu dunya, euweuh deui awéwé nu geulis kawanti-wanti, kajaba Dayangsumbi.
JAKA
Béda panon, béda cara ningali…
SANGKURIANG
Ceuk sasaha ogé Dayangsumbi panggeulisna mah. Awas mun andika nyebut Rababu leuwih geulis ti Dayangsumbi…
JAKA
Enya, Dayangsumbi mémang geulis kawanti-wanti. Tapi moal bisa nandingan kageulisan Arin…
SANGKURIANG
Arin?
Asa ahéng pisan ngaran téh. Sapanjang kuring kumelendang di alam dunya,
tacan kungsi manggihan jalma nu ngaranna Arin, boh awéwé, komo lalaki….
JAKA
Lamun anjeun geus panggi jeung jinisna, pasti anjeun bakal percaya…
SANGKURIANG
Pamohalan, Kisanak! Moal aya awéwé nu nandingan kageulisan Dayangsumbi…
Ronghéap Arin, nu salin jinis jadi Dayangsumbi.
SANGKURIANG
Tah geuning, anu ditéangan téh teu burung némbongan…
JAKA
Arin….?!
Jaka rék ngadeukeutan Dayangsumbi, tapi ngarandeg lantaran disentak ku Sangkuriang.
SANGKURIANG
Héy… andika ulah kumawani ngadeukeutan Dayangsumbi. Ulah sambat kaniaya lamun andika paantel kulit jeung Dayangsumbi….
DAYANGSUMBI
Sangkuriang,
hidep téh anak kuring. Sing percaya ka kuring. Kuring mah indung hidep.
Naon kasebutna lamun anak jatukrami ka indungna sorangan? Geura éling,
Sangkuriang…
SANGKURIANG
Teu
kudu réa alesan, Sumbi. Kuring téh cinta ka anjeun. Tuh, aya bulan dina
panon anjeun. Kasatiaan kuring bakal leuwih ti bulan. Kasatiaan kuring
bakal leuwih tina panon anjeun. Bulan tara némbongan unggal peuting, ari
kuring mah bakal maturan anjeun saban peutin. Panon anjeun tara beunta
beurang-peuting. Ari kuring mah bakal ngajaga anjeun salawasna….
JAKA
Jadi… anjeun téh Dayangsumbi?
DAYANGSUMBI
Bener
pisan, Kisanak. Ngahaja kuring ngajugjug kadieu, hayang ngurebkeun rasa
cinta kuring jeung cinta Sangkuriang. Lantaran, apan anjeun apal
sorangan, Sangkuriang téh anak kuring.
SANGKURIANG
Sakali deui, kuring teu percaya lamun anjeun indung kuring…
DAYANGSUMBI
Kuring indung hidep, sing percaya anaking… tuh aya ciri nu sayakti dina mastaka hidep.
JAKA
Mémang
hésé ngabuktikeunana ari saukur ningali ciri dina sirah mah. Lamun
hayang leuwih yakin jeung akurat, mending kénéh tés DNA.
SANGKURIANG
Andika ulah kalah ngacapruk. Hayu, Sumbi… kuring téh deudeuh pisan ka anjeun.
DAYANGSUMBI
Teu beunang dibéjaan geuning hidep téh. Lamun kitu carana, hayu urang asup ka jero lobang…
SANGKURANG
Ulah, Sumbi! Ieu téh apan Pajaratan Cinta! Lamun anjeun asup ka dinya, hartina anjeun rék ngubur rasa cinta…
DAYANGSUMBI
Enya, mémang cinta urang kudu dikurebkeun didieu.
Dayangsumbi ngagajleng ka jero lobang.
SANGKURIANG
Sumbi, ulah kikituan! Hayu buru-buru hanjat deui!
DAYANGSUMBI
Hidep nu kudu asup ka dieu, Sangkuriang… ngarah hidep henteu micinta indung sorangan.
SANGKURIANG
Moal!
Anjeun mah da lain indung kuring. Anjeun kudu jadi pamajikan kuring.
Buru hanjat deui, Sumbi! Kisanak, bantuan panghanjatkeun Dayangsumbi…
JAKA
Percumah, Sangkuriang. Sing saha anu ngasruk ka Pajaratan Cinta, hartina…
SANGKURIANG
(bari nyurungkeun awak Jaka, nepi ka Jaka tigebrus kana lobang) Lain percumah-percumah, bantuan panghajatkeun Dayangsumbi!
Ti jero lobang, Jaka munggu Dayangsumbi. Sangkuriang ngarawél leungeun Dayangsumbi nepi ka hanjat ti jero lobang. Jaka hanjat sorangan.
DAYANGSUMBI
Sangkuriang, hidep kudu asup ka jero lobang.
SANGKURIANG
Moal. Di ieu dunya, kuring mah taya nu dipikasieun. Ukur hiji nu dipikasieun ku kuring, nyaéta sieun kaleungitan anjeun, Sumbi.
Sakilat
Dayangsumbi rék nyérédkeun awak Sangkuriang sangkan tigebrus kana
lobang. Tapi Sangkuriang ngagiwar, anu antukna kalah Jaka nu
kasurungkeun. Jaka tigebrus deui ka jero lobang.
DAYANGSUMBI
Lamun anjeun keukeuh maksa… teu bisa kumaha deui.
SANGKURIANG
Anjeun daék jadi pamajikan kuring?
DAYANGSUMBI
(unggeuk) Tapi aya tanjakanna…
SANGKURIANG
Naon baé saratna, tangtu ku kuring bakal diayonan. Sok, geura sebutkeun naon saratna, Sumbi.
DAYANGSUMBI
Engké baé bakal dibéjakeun di imah. Hayu ayeuna mah urang mulang…
SANGKURIANG
(Rék ngaléng Dayangsumbi) Hayu, Sumbi…
DAYANGSUMBI
(Ngépéskeun leungeun Sangkuriang) Jug, hidep leumpang tiheula.
SANGKURIANG
Anjeun nu kudu tiheula, bisi aya nu ngaganggu anjeun.
Dayangsumbi jeung Sangkuriang patutur-tutur ninggalkeun éta patempatan. Lampu pareum.
Adegan III
Wanci beurang. Roni datang bari ngagukguk ceurik. Roni, hiji lalaki nu umurna antara 20-25 taun.
RONI
Harianeun pisan… téga pisan anjeun cidra. Naha anjeun mani téga? Naha anjeun bet hianat? Duh, tulungan uing! Cik atuh sing aya piwelasna, tulungan uing… tulungan uing….!
Jaka hanjat ti jero lobang bari gigisik. Roni langsung ngagabrug Jaka.
RONI
Tulungan uing, Mang… tulungan uing….
JAKA
Enya, jep heula atuh, ulah ceurik baé. Sok ayeuna mah geura caritakeun sing jéntré, aya pasualan naon atuh silaing téh?
RONI
Nyeriii, mang… nyeri pisan…
JAKA
Enya nyeri téh nyeri kumaha? Pok, geura caritakeun….
RONI
Pamajikan
uing salingkuh, Mang… nyeri pisan. Nasib téh kieu-kieu teuing. Padahal
kurang kumaha uing téh? Kurang kumaha, Mang? Saban poé uing digawé dug
hulu pet nyawa ukur ngabélaan pamajikan. Naha atuh asih dipulang sengit…
asih dipulang sengit…harianeun… kejem… téga…
JAKA
Geus,
ulah katutuluyan, Jang. Matak kitu gé, pamajikan silaing téh sigana
geus teu suka ka silaing. Lamun geus teu suka, nya ulah dipaksakeun.
Sabab, lamun anjeun maksa nu teu suka, tangtu baé salah kacida… Mending
bikeun wé ka salingkuhanna, tuluy du’akeun sing pinanggih jeung
kabagjaan.
RONI
Tapi
uing bogoh pisan, Mang…uing embung pipisahan jeung pamajikan. Uing
bogoh kabina-bina. Basa uing hayang kawin ka manéhna, puasa mutihna ogé
41 poé…
JAKA
Lamun bogoh kénéh, kari tuluykeun wé rumahtangga silaing, teu kudu loba nyarita….
RONI
Tapi… tapi… haté uing peurih kacida… nyeri pisan…
JAKA
Jadi, silaing téh hayang kumaha atuh?
RONI
Kapaksa… uing rék ngurebkeun ieu cinta ka pamajikan… taya deui jalan iwal ti dikurebkeun di Pajaratan Cinta….
JAKA
Éta mah kumaha silaing. Lamun silaing geus buleud patékadan rék ngurebkeun cinta, kari ngagebruskeun manéh ka Pajaratan Cinta…
Roni
ngaléngkah ka deukeut lobang. Ngajanteng sakedapan bari neuteup ka jero
lobang, tuluy mencrong ka jauhna. Kalayan asa-asa, Roni ngagebruskeun
karep ka jero lobang.
Teu lila, Agni ngaronghéap datang. Agni, hiji pajabat nu umurna kira-kira 40-45 taun.
AGNI
Sampurasuuun…!
JAKA
Rampés…
AGNI
Punten, rék tumanya… ari ieu téh nyaan Pajaratan Cinta téa?
JAKA
Leres pisan.
AGNI
Ari didinya kuncén Pajaratan Cinta?
JAKA
Sanés ari kuncén mah. Nanging… simkuring terang kana sasakalana ieu Pajaratan Cinta.
AGNI
Lamun
kitu mah, geus wé ti mimiti ayeuna, didinya diangkat jadi kuncén
Pajaratan Cinta. Urus sing bener ieu Pajaratan Cinta. Lamun aya nanaon,
kari ngomong ka didieu. Didinya tangtu nyaho saha ari didieu. Nyaho teu
saha ari didieu?
Jaka mencrong sakedapan.
JAKA
Duh….
Geuning ieu téh pangersa… hawatos teuing kersa rurumpaheun kadieu.
Tangtos baé atuh simkuring terang pisan ka salira. Salami ieu, simkuring
mung terang ka salira téh dina tivi wungkul. Manahoréng salira téh….
AGNI
Geus
teu kudu disebutkeun, bisi aya cakcak bodas. Pokona sing demit.
Rusiahkeun lamun didieu kungsi nganjang ka Pajaratan Cinta.
JAKA
Hapunten, cinta ka saha nu badé dikurebkeun ku salira téh? Cinta ka tuang garwa?
AGNI
Éta mah geus tangtu, lantaran kuring boga kabogoh deui ka ABG. Tapi aya nu leuwih penting ti éta…
JAKA
Hapunten… dupi maksadna kumaha?
AGNI
Sakeudeung
deui ogé didieu bakal jadi wawakilna nu ngawakilan wakil mentri. Engké
lamun geus jadi, didieu hayang jadi wakilna wakil mentri. Geus kitu,
naék kana wakil mentri, tuluy jadi mentri. Lamun geus jadi mentri,
didieu rék nyusun stratégi pikeun nyalon jadi Présidén. Kumaha wé
carana, ngarah rayat boga anggapan yén didieu téh dikaniaya ku présidén.
Rayat urang mah pan karunyaan lamun nyaksian anu dikaniaya téh. Pasti
didieu bakal dibaréla ku rayat, tur didukung jadi présidén.
JAKA
Saé, saé… saé pisan impénan téh…
AGNI
His,
lain impian atuh! Nu kitu mah ngaranna cita-cita. Bédakeun antara
impian jeung cita-cita. Ari impian mah hiji kahayang nu boa iraha
kahontalna, malah deukeut-deukeut kana moal kabiruyungan. Contona mah
lamun didieu hayang jadi pamaén Realmadrid, éta ngaranna ngimpi, da
puguh teu becus maénbal. Béda jeung cita-cita, anu pararuguh targét
waktuna, bari jeung ngukur kaayaan anu ayeuna keur disorang.
JAKA
Oh,
hapunten pami kitu mah. Lajeng, wangsul deui kana perkawis ngurebkeun
cinta téa… cinta ka saha anu badé dikurebkeun ku salira?
AGNI
Regepkeun,
Mang Kuncén, sakumaha anu kasaksian ku urang ayeuna, kahirupan téh asa
beuki ketir ngabandunganana. Loba rahayat nu katalangsara lantaran geus
teu walakaya nganghareupan kahirupan nu natrat beuki beuki beurat.
Pangangguran beuki nambahan, anu antukna angka kamiskinan réalitasna mah
jelas naék pisan. Ngabusung pisan lamun aya nu nyebutkeun angka
kamiskinan turun. Tuh, tingali nu baramaén di parapatan! Tuh, ténjo nu
haréés di kolong jambatan! Tuh, saksian nu ngantay pasesedek rék dibagi
dibagi duit ku jutawan! Tuh, deléh nu padumukanna digusur! Tuh, deuleu
pasar-pasar tradisional nu diduruk! Jalma leutik mah beuki kaséréd, tur
lila-lia tangtu bakal kaléléd. Matakna teu anéh lamun ngalantarankeun
beuki undakna kriminalitas jeung karusuhan. Nu silih paéhan alatan
perebut hakaneun. Nu silih podaran alatan parebut lahan usaha. (nginghak) Peurih haré didieu téh… nyeri pisan nyaksian kaayaan rahayat siga kitu.
JAKA
Sumuhun, mémang kitu kanyataanna…
AGNI
Heueuh, Mang Kuncén, tapi ari di sisi séjén mah kaayaanna papalimpang pisan. Para pajabat pamaréntah jeung wakil rayat, mancénna
baroyot jeung barolot. Beuteung wé galembrot ladang cocorokot. Aya ogé
nu ngan nguruskeun patlot. Lain patlot sabangsa péso pangot, da ieu mah
patlot anu sok ditambaan ku Ma Érot. Angot nu pipina karempot. Nyahona
ngan dikenyot jeung dilamot. Beuki parétot jeung paréot, mingkin kahot
cocorokot. Diarot. Regot, regot, ngaleueut késang rayat nu lamokot
boborot bobolokot. Siga nu heueuh tipopolotot sosorongot ngabéla rahayat
di nagri warisan kolot. Silih sorobot, silih kaprot. Nu puguh mah ukur
hayang kasorot, ngarah leuwih laluasa cocorokot. Brot! Brot! Brooot…! Brooot…! Torotot! Torotot! Héot…! Maranéhna babacot. Kalah bau badot.
JAKA
Sumuhun,
leres, leres, simkuring sapuk pisan. Teu sangki salira téh geuning
pajabat anu kritis. Langki pisan pajabat anu titén kana nasib rahayat
sapertos salira…
AGNI
Nu
matak didieu ogé ahirna jadi ngarumas. Naha batur mah mani taya
ras-rasan madog duit rahayat? Naha batur mah mani taya kainggis
ngabeungharkeun dirina jeung kulawarga? Béda, béda pisan jeung didieu nu
salawasna asak timbangan, tara kumawani korupsi saeutik-eutik acan.
Karunya, deudeuh, nyaah, jeung cinta ka rahayat. Didieu kalintang cinta
ka lemah cai, geusan wariskeuneun ka anak incu nu baris datang.
JAKA
Saé, saé pisan salira mah…
AGNI
Lain
saé-saé, Mang Kuncén! Didieu ogé sarua baé hayang beunghar, hayang
nyandung, hayang boga awéwé simpenan. Mangkaning kasempetan keur korupsi
mah kalintang lobana. Sakali korupsi gé didieu mah bisa kabeuli pulo,
bisa kabeuli mobil pangméwahna, bisa bobogohan jeung modél pangséksina…
JAKA
Punten, dupi maksadna kumaha?
AGNI
Heueuh,
pangna didieu datang kadieu téh apan tujuanna éta. Didieu hayang
ngurebkeun rasa cinta ka rahayat jeung lemah cai, ngarah laluasa korupsi
bari teu boga rasa karunya, nyingkirkeun rasa watir, nyingkahkeun rasa
welas ka sasama. Didieu hayang jadi jalma téga! Kajeun teuing batur mah
katalangsara ogé, nu penting mah didieu bisa sukan-sukan sapanjang
jaman….
JAKA
Janten… salira téh badé ngurebkeun rasa cinta ka rahayat sareng lemah cai?
AGNI
Enya, didieu geus buleud patékadan, mending kénéh dikurebkeun baé, ngarah teu loba pikiran dina ngagasak duit rahayat téh.
JAKA
Sumangga, salira kantun lebet kana lobang pajaratan cinta. Kurebkeun cinta salira di dinya….
AGNI
Hé hé hé… nuhun, Mang Kuncén. Ayeuna kénéh didieu rék asup ka Pajaratan Cinta…
JAKA
Pangapunten… raksukan salira kedah dilaanan heula. Cekap nganggo kolor baé.
AGNI
Har, na moal peundeul kitu?
JAKA
Teu kedah isin-isin sagala. Kapan engké ogé salira moal gaduh kaisin pami diparengkeun janten koruptor…
AGNI
Aéh,
enya bener. Naha maké jeung kudu éra sagala. Geus hiji tradisi jadi
koruptor mah. Bakal sohor, loba disorot kaméra tivi. Dibui paling
sababaraha taun, jaba dipotong rémisi. Kaluar ti bui kari nunjalan duit
ladang korupsi pikeun sukan-sukan méakeun umur…
Agni mukaan pakéanna, kari nyésakeun kolor jeung dasi.
AGNI
Mang
Kuncén, meunang lamun dasina teu dibuka? Sabab dasi ieu téh jimat
didieu, meunang marancahan 99 urang dukun, sangkan didieu tetep kapaké
ku rahayat. Saratna ieu dasi ulah leupas tina awak dina kaayaan kumaha
baé ogé. Lamun dasi ieu dibuka, bakal ragrag jabatan didieu téh…
JAKA
Mangga, kénging…
Agni ngaléngkah ka deukeut lobang. Teu asa-asa, ngagajleng ka jero lobang. Roni ngagoak. Agni ogé ngagoak. Agni hanjat deui.
AGNI
Bedul
siah….! Geuning aya mangkeluk di jero lobang?! Leuheung lamun awéwé
mah, didieu ogé atoh. Apan itu mah sarua jalu! Naha moal nanaon
paduduaan jeung anu jenis kelaminna sarua? Kumaha lamun mangkeluk itu gay? Cilaka tah didieu digadabah ku gay…
Roni hanjat ti jero lobang.
RONI
Sangeunahna pisan siah nuduh gay ka uing… (reuwas barang ningali rupa Agni) aéh… hapunten… manawi téh sanés pangersa. Hapunten pisan….
AGNI
Matakna saméméh engap téh, deléh heula saha nu keur disanghareupan, kéhéd!
RONI
Hapunten,
Pangersa… hapunten pisan… mangga bilih pangersa bade lebet ka Pajaratan
Cinta mahi, da abdi parantos réngsé. (Ka Jaka) Hatur nuhun pisan Mang,
ayeuna mah geus ilang rasa cinta ka pamajikan nu rucah téh. Ayeuna geus
buleud patékadan, rék pipisahan baé. Pilakadar urusan awéwé, asa teu
kudu leuleuweungan sagala. Nyeri haté ku awéwé, ubarna kari awéwé deui.
Naon héséna sih?
JAKA
Sukur wé ari silaing geus cageur mah….
RONI
Geus walagri deui ayeuna mah. (Ka Agni) Mangga, pangersa, abdi badé permios tipayun…
AGNI
Kélanan, kumaha karasana sanggeus rereb di Pajaratan Cinta téh?
RONI
Mujarab pisan, Pangersa. Cinta abdi langsung ilang… Mangga cobian ku pangersa…
Roni ninggalkeun éta patempatan.
AGNI
Enyaan, lamun kitu carana mah matih pisan geuning Pajaratan Cinta…
Agni ngaléngkah ka lebah lobang. Saméméh ngagajleng noongan heula ka jero lobang.
JAKA
Teu aya sasaha ayeuna mah…
AGNI
Nyaan?
JAKA
Leres… mangga geura lungsur…
Agni ngagajleng ka jero lobang. Tapi teu lila ngagoak, bari tuluy hanjat deui.
AGNI
Gélo téh… geuning loba bangkong korodok!
JAKA
Teu
sawios-wios atuh pilakadar bangkong korodok. Kapan salira ogé moal aya
béntenna sareng bangkong korodok saupamina tos henteu cinta ka rahayat
mah…
AGNI
Aéh, enya bener…
Agni ngagajleng deui ka jero lobang. Teu lila, Agni seuri ngagakgak di jero lobang.
AGNI
Ha ha ha…ngeunah geuning daging bangkong korodok ogé…. Dihakan ku aing mah kabéhanana!
Jaka ngarasa murel nepi ka hayang utah. Teu lila, Agni hanjat ti jero lobang.
AGNI
Gampil pisan geuning ngurebkeun cinta ka rahayat mah. Babari pisan, ha ha ha…! Bener-bener matih Pajaratan Cinta téh! Ayeuna
ogé geus langsung ilang rasa cinta. Isukan moal asa-asa ngagasak duit
rahayat, ha ha ha…. Kuring bakal jadi jalma jegud, bru di juru, bro di
panto, ngalayah di tengah imah… ha ha ha… bru anu munu’u, bro anu
marontok, ngalayah nu nangkarak bengkang… ha ha ha…
Agni mulungan bajuna, tuluy ninggalkeun éta patempatan.
Sakedapan Jaka ngahuleng siga nu linglung. Rét ka luhur, rét ka handap, teu puguh cabak. Tuluy ngaléngkah ka deukeut lobang.
JAKA
(ngagorowok harus) Aaaaggh….! Ariiiin….! (ngahariring sempalan lagu “Matahariku”, Agnes Monica) …dengarlah
matahariku suara tangisanku, ku bersedih karna panah cinta menusuk
jantungku, ucapkan matahariku puisi tentang hidupku, tentangku yang tak
mampu menaklukan waktu…
Jaka ngagebruskeun manéh ka jero lobang.
Sapasang
lalaki jeung wanoja asup bari silih kaléng, ngaléngkah ka deukeut
lobang. Duanana asup ka jero lobang. Teu lila duanana kaluar deui bari
silih baeudan. Tuluy ninggalkeun éta patempatan kalayan leumpangna
ngalér-ngidul.
Asup
saurang lalaki bari sura-seuri sorangan. Tuluy asup ka jero lobang. Teu
lila kaluar deui, bari ceurik ngagukguk, tur ninggalkeun éta
patempatan..
Asup
saurang wanoja bari nginghak ceurik. Tuluy asup ka jero lobang. Teu
lila, kaluar deui bari nyéréngéh seuri sorangan, sarta ninggakeun éta
patempatan.
Lampu pareum.
Adegan IV
Wanci Peuting. Arin nu salin jinis jadi Pohaci Rababu ngaronghéap.
RABABU
(Ngahariring pupuh Asmarandana)
Nu nanceb dipusti-pusti
Aya sirung teu kembangan
Lantaran poho ngalongok
Katumbiri méré béja
Rék datang sandékala
Sandékala bakal ngejat
Jaka hanjat ti jero lobang
JAKA
(ngahariring Pupuh Kinanti)
RABABU
Léngkah leutik nyacag jukut,
haté rangkidut. Ibun ka ibunan, sumirat hamo némbongan. Halabhab
wahangan, nganti hujan salaksa duriat. Cipruk cimata di lelemah
wirangrong, nu ngahuyungkung tisolédat na walahar. Anjeun budra-bidru
ngaléngkah, tuluy anjeun tikoséwad dina amlongan.
JAKA
Naon
éta téh hartina, Nyai Rababu? Naha anjeun ukur datang di antara impian
jeung kanyataan? Cacak anjeun bisa némbongan salawasna, meureun kuring
téh moal kasiksa dina kasimpé.
RABABU
Geuna-geuna anjeun melak tangkal suliga. karunya ka nu kapidangdung. Anjeun kudu bisa ngararaba rasa sasama.
JAKA
Naha
ukur kuring wungkul nu kudu ngaraba rasa? Ari batur teu kudu ngaraba
rasa kuring? Ari batur teu kudu ngarasakeun kumaha peurihna haté kuring?
RABABU
Lambaran
carita éndah kahirupan anu minuhan léngkah jeung engapan anjeun. Anu
narétésan gurilapna harepan anjeun. Hiji-hiji bakal haliberan, nungtutan
ngagarupayan, mileuleuyankeun haté anjeun anu gudawang.
JAKA
Naha teu meunang kuring manggih kabagjaan? Naha ulah?
RABABU
Lain
teu meunang, lain ulah. Dina mangsa ayeuna, anjeun kalintang dipahing
micinta Arin. Keun, isuk jaganing géto sugan jeung sugan pareng
ngarépok. Nu utama, dina mangsa ayeuna, anjeun ulah! Anjeun teu meunang,
dina mangsa ayeuna.
JAKA
Nyai Rababu, lamun anjeun nyaram kuring ngahiji jeung Arin, naha anjeun daék jadi gagantina?
RABABU
(imut) Kula jeung Arin mémang taya bédana. Tapi kula ukur aya di antara impian jeung kanyataan.
Rababu diuk.
JAKA
Anjeun ngabohong, Nyai Rababu. Anjeun pasti aya di kieuna.
Jaka ngadeukeutan Pohaci Rababu, tuluy ngagolédag dina lahunan Pohaci Rababu.
Lampu pareum.
Adegan V
Wanci beurang. Jaka saré dina batu.
Noni asup, semu langlayeuseun. Noni, hiji wanoja nu umurna antara 20-25 taun.
NONI
Punteeen… punteeen…
Jaka ngoréjat. Tuluy rarat-rérét ka sakuriling.
JAKA
Nyai Rababu! Dimana anjeun?
NONI
Pangapunten abdi ngaganggu, Gan…
JAKA
Saha anjeun? Aya naon datang kadieu?
NONI
Abdi
mah ukur jalmi nu tos peunggas harepan. Tadina mah abdi badé
ngagéléngkeun manéh dina rél karéta… namung nguping wartos didieu aya
tempat nu namina Pajaratan Cinta…
JAKA
Enya, bener. Didieu pisan Pajaratan Cinta nu ditéangan ku anjeun. Ari anjeun rék ngurebkeun cinta?
NONI
Sanés,
Gan… justru abdi mah badé ngalap cinta. Rumaos tos teu gaduh cinta dina
ieu diri, anu antukna tos wegah mayunan kahirupan. Mamanawian didieu
abdi tiasa ngalap cinta tina cinta-cinta anu parantos dikurebkeun….
JAKA
Didieu tempat ngubur cinta, lain tempat ngalap cinta…
NONI
Sumuhun,
abdi ogé yaktos perkawis éta mah. Nanging… ieu mah hoyong nyobian wé
jarah ka Pajaratan Cinta, mamanawian tiasa ngalap cinta….
JAKA
Nya
ari rék maksa mah kumaha anjeun. Kuring ukur mépélingan wungkul, bisi
cinta anjeun korédas jeung haté-haténa. Tuh, asup wé ka jero lobang!
Noni ngaléngkah ka lebah lobang, tuluy ngagebruskeun manéh ka jero lobang.
Jaka mencrongkeun dibarung kabingung.
Teu lila, Noni hanjat deui kalayan paroman béar marahmay.
NONI
Akang… ari abdi kunaon, akang? Ahéng pisan geuning ieu mah…
JAKA
Ahéng kumaha maksudna?
NONI
Naha abdi bet ujug-ujug cinta ka akang. Hayu urang nikah sareng abdi, akang! Abdi cinta pisan ka akang…
Noni lumpat muru ka lebah Jaka. Puguh baé Jaka reuwas. Jaka lumpat ninggalkeun éta patempatan, sarta diudag ku Noni.
Agni ngaronghéap datang.
AGNI
Mang Kuncééén…! Suksés euy! Mang Kuncén…! Dimana manéh, Mang Kuncén???
Noni norojol.
NONI
Aduh alah ieung… mani kasép sareng gagah akang téh… abdi cinta ka akang…
AGNI
Aéh, aéh… saha ari manéh? Kakara wawuh ujug-ujug bogoh. Boa-boa manéh mabok cinta….
NONI
Duka atuh, akang… pokona abdi cinta ka akang…
AGNI
Manéh mah over dosis cinta…
NONI
Akang, hayu urang nikah sareng abdi…! Akang ulah lumpat….!
Agni lumpat ninggalkeun éta patempatan, kalayan diudag ku Noni.
Lampu pareum.
Adegan VI
Wanci peuting. Arin ngaronghéap. Tuluy rurut-rérét néangan Jaka.
ARIN
Jaka… Jaka… Jakaaa…!
Jaka kaluar ti panyumputan.
JAKA
Arin!
Jaka jeung Arin silih rangkul. Arin nginghak ceurik.
JAKA
Naha anjeun kadieu deui? Kapan cinta anjeun geus dikurebkeun di Pajaratan Cinta….
ARIN
Mémang geus dikurebkeun, Jaka. Tapi cinta téh teu weléh marakayangan saban mangsa.
JAKA
Lamun kitu mah taya bédana. Cinta kuring ogé kalah ngajungjurigan…
ARIN
Cinta teu weléh ngariwanan…
JAKA
Cinta kalah ngaririwaan…
ARIN
Kudu kumaha atuh, Jaka?
JAKA
Lamun kalah marakayangan, ngajungjurigan, ngariwanan, ngaririwaan… kapaksa kudu disampurnakeun.
ARIN
Kumaha cara nyampurnakeunna, Jaka?
JAKA
Kieu,
sigana mah anu dikurebkeunna lain cinta wungkul, tapi sakalian wé
dikurebkeun jeung awakna. Sok, ayeuna mah geura ruang kuring di
Pajaratan Cinta!
ARIN
Lamun awak anjeun dikubur ku kuring, saha nu bakal ngaruang kuring? Jadi, mending kénéh awak kuring anu diruang ku anjeun.
JAKA
Ari engké anu ngubur kuring saha?
Jaka jeung Arin ngabetem. Ronghéap Suhadi datang.
SUHADI
Maranéh duaan henteu kudu diruang. Mending kénéh kubur awak kuring ku maranéh…
Arin jeung Jaka ngaranjug. Arin muru ka Suhadi, tuluy nyuuh dina nampal suku Suhadi.
ARIN
Kang Suhadi… hapunten abdi, Kang… hapunten…
SUHADI
Lamun anjeun teu bogoh ka kuring, naha atuh anjeun bet daék dikawin ku kuring?
ARIN
Hapunten abdi… Kang….
Suhadi
ngaléngkah ka lebah Jaka, tuluy mencrong Jaka seukeut naker. Leungeunna
tipepereket nahan amarah, lir anu sajebrod-jebrodeun nonjok Jaka.
SUHADI
Anjeun rék ngarebut pamajikan kuring?
JAKA
Enya,
tapi kuring mah kakara arék. Béda jeung anjeun. Anjeun mah geus
kabuktian ngarebut kabogoh kuring. Ti 10 taun katukang, kuring geus
paheut jangji pikeun ngambah rumah tangga jeung Arin. Tapi anjeun
ngancurkeun impian kuring. Anjeun nu ngaburak-barik harepan kuring…
anjeun nu ngaburantakeun rarancang éndah kuring…
SUHADI
Kuring
teu nyaho jeung teu hayang kana lalakon pamajikan. Sakabéh manusa
miboga mangsa lawas séwang-séwangan. Tapi dina mangsa paheut jatukrami,
hartina sakabéh lalakon mangsa katukang kudu dikubur. Kuring geus lima
taun rarabi, sarta geus boga turunan. Anjeun ngaganggu rumahtangga
kuring! Anjeun biadab!
JAKA
Ayeuna
sanggeus anjeun nyaho lalakon cinta kuring jeung Arin, naha anjeun
keukeuh rék maksakeun kahayang? Bisi anjeun teu nyaho, cinta mah moal
bisa dipaksakeun. Arin ukur micinta kuring, lain micinta anjeun!
Suhadi ngahuleng.
SUHADI
Enya, hampura kuring… ana kitu mah, kuring nu kudu ngéléhan…
Suhadi ngagebruskeun manéh ka jero lobang. Arin ngaranjug, tuluy muru ka lebah lobang.
SUHADI
Sok,
geura kubur awak kuring ku maranéh duaan! Kuring nu salah. Kuring nu
ngarebut kabagjaan maranéh! Lamun kuring geus dikubur, maranéh bisa
laluasa ngumbar kasuka….
ARIN
Kang Suhadiii! Ulah, Kang…!
Arin metot leungeun Suhadi
SUHADI
Keun baé, kuring ihlas… demi kabagjaan aranjeun…
ARIN
Ulah, Kang… hampura abdi… Kumaha teuing nasib Rizky , anak urang…. Sing karunya ka anak urang, Kang….
Suhadi hanjat deui. Tuluy Suhadi ngarangkul Arin.
SUHADI
Hayu urang mulang….
ARIN
Mangga, Kang…
Suhadi nuyun leungeun Arin, ngaléngkah ninggalkeun éta patempatan.
JAKA
Suhadi…!
Suhadi jeung Arin ngarandeg. Jaka nyampeurkeun.
JAKA
Hampura kuring… Kuring ngadu;akeun kabagjaan aranjeun…
Suhadi neuteup Jaka. Tuluy Suhadi ngarangkul Jaka.
SUHADI
Urang silih lubarkeun, Jaka… urang silih hampura…
Sanggeus Suhadi ngaleupaskeun rangkulan jaka. Arin ngaléngkah ka lebah Jaka.
ARIN
Jaka, hampura kuring… (bari ngasongkeun leungeun, ngajak sasalaman)
Jaka ngabalieur, henteu daék nampanan leungeun Arin.
JAKA
Moal aya nu bisa ngaganti anjeun, sanajan diganti ku anjeun….
Suhadi nuyun deui pigeulang leungeun Arin, sarta ninggalkeun éta patempatan.
Jaka ngaléngkah ka lebah lobang. Tuluy ngagebruskeun karep ka jero lobang.
Noni Norojol.
NONI
Akaaang… akaaang…. Abdi cinta ka akang…
Noni lunga-lengo ka jero lobang. Jaka hanjat bari nyepeng suluh.
JAKA
Indit siah! Mun teu indit, disiksa ku aing!
NONI
Akang… naon lepat abdi… ampuun, akang…. Abdi cinta ka akang…
JAKA
Sakali deui ngomong cinta, ku aing disiksa!
Noni lumpat bari nginghak.
Torojol Agni.
AGNI
Suksés
pisan, Mang Kuncén. Ayeuna didieu geus jadi koruptor kelas kakap.
Didieu geus jadi jalma medah-meduh, sagala aya, sagala boga, sagala
nyampak. Tah, ayeuna téh loba babaturan didieu anu sarua hayang
ngurebkeun cinta, ngarah bisa korupsi bari teu kahalangan ku rasa
karunya. Engké didinya kudu ngabagéakeun sakur babaturan didieu anu rék
ngurebkeun cinta. Keun, gampil perkara honorna mah. Bisi didinya hayang
hapé nu panganyarna, ku didieu dipangmeulikeun. Pokona mah engké didinya
bisa maén facebook atawa twitter. Engké lamun didinya geus bisa
facebookan, wayahna kudu diajar poker. Gampil modal chip mah, engké ku
didieu dibéré…. Ha ha ha… aya ku nikmat geuning jadi jalma jegud téh…
hanjakal teu tibaheula….
JAKA
Indit siah!
AGNI
Kumaha? Teu salah déngé ieu téh?
JAKA
Nyingkah ayeuna kénéh! Lamun henteu, disiksa ku aing!
AGNI
Aéh, aéh… kakara dibéré jabatan kuncén, didinya geus wani cucungah ka didieu!
JAKA
Sakali deui, nyingkah siah!
AGNI
Kurang ajar pisan geuning didinya téh! Na geus poho saha ari didieu?
JAKA
Paduli teuing saha manéh, nu penting lamun manéh teu nyingkah ti dieu, ku aing disiksa!
Jaka ngababukeun suluh, dibubat-babét. Agni soak, tuluy lumpat ninggalkeun éta patempatan.
Jaka ngasruk ka sisi lobang. Tuluy ngagukguk.
Arin nu salin jinis jadi Pohaci Rababu, ngaronghéap datang.
RABABU
Jaka… Jaka…
Jaka teu ngalieuk, kalah ngagukguk beuki harus.
RABABU
Jaka, ieu kula, Arin…
JAKA
Moal aya nu bisa ngaganti Arin, sanajan digantian ku Arin…
RABABU
Deudeuh teuing, Jaka… cinta anjeun teu anu geus dikurebkeun téh angger marakayangan, teu bisa disampurnakeun…
JAKA
Cinta kuring geus dikurebkeun… geus tilar dunya…
RABABU
Lamun
anjeun masih kénéh micinta, anjeun ulah nyarita geus henteu cinta.
Lamun anjeun teu bisa mopohokeun, anjeun ulah nyarita geus poho. Ku cara
kitu pisan jiwa anjeun kasiksa. Di Pajaratan Cinta anjeun ngurebkeun
cinta. Tapi dina hiji mangsa, lamun kaayaanna teu papalimpang jeung
kahayang alam, anjeun bisa ngagali deui éta cinta.
Jaka cengkat, tuluy nyuuh bari ngagukguk dina dampal suku Pohaci Rababu.
JAKA
Nyai Rababu, ulah ninggalkeun deui kuring…
RABABU
Wayahna,
Jaka… anjeun kudu iklas. Anjeun kudu jadi lalaki sajati nu mibanda
cinta sajati. Anjeun ngarti anu anu disebut cinta sajati?
Jaka gideug
RABABU
Cinta
sajati nyaéta ikhlas ngantepkeun wanoja anu dipikacinta ku anjeun
pinanggih jeung kabagjaan, sanajan lain jeung anjeun. Malah anjeun kudu
ngadu’akeun sangkan manéhna bagja salawasna, sanajan lain jeung anjeun….
Anjeun
kudu nyaho, lamun anjeun iklas kaleungitan wanoja nu kalintang
dipikacinta, éta téh mangrupa pangorbanan cinta anu hakiki… pangorbanan
cinta anu hakiki…pangorbanan cinta nu hakiki….
Pohaci Rababu ngaléngkah, ninggalkeun Jaka.
Jaka melongkeun Pohaci Rababu. Sanggeus Rababu leungit, Jaka ngagebruskeun manéh ka jero lobang. Lampu pareum.
Réngsé
Sumber : http://galuh-purba.com/pajaratan-cinta-naskah-festival-drama-basa-sunda-2012


text:
Kazakstan
Kazakhstan (basa Kazakh : ҚaзaқcTaH / Qazaqstan dina aksara Latin, basa Rusia : KaзaxcTaH / Kazakhstan), resmina dikenal Républik Kazakhstan, nyaéta hiji nagara Antarbuana nu sabagian loba daérahna kaasup wewengkon Asia Tengah jeung sabagian alit lianna kaasup wewengkon Éropa Wétan. Daérahna ngampar ti barisan Pagunungan Altai di wétan, nepi ka Laut Kaspia di kulon, ngajieun nagara ieu nagara panglegana ka-9 di dunya, ka-2 panglegana dina nagara-nagara peupeusan Uni Soviét saméméh Rusia. Kalobaanana daérahna tepung wates jeung Rusia, utamina di kalér jeung kulon. Di wétan, tepung wates jeung Républik Rahayat Cina (propinsi Xinjiang). Di kidul tepung wates jeung Uzbékistan, Turkménistan, Kyrgyzstan jeung Laut Kaspia. Tempat panénggoran rokét antariksa Rusia, Baikonur, aya di Kazakhstan.
Daptar eusi
Sajarah[édit | sunting sumber]
Bangsa Kazakh mangrupakeun etnik panglobana nu nempatan daérah Kazakhstan jeung mangrupakeun katurunan ti kabilah Turki jeung Mongol. Di awal abad 18, Kazakhstan dieréhan ku Rusia. Dina abad 19, jeung wewengkon di Asia Tengah lianna, populasi Kazakhstan ngenalan jeung ngagem agama Islam. Nalika révolusi komunis meunang di Rusia jeung Uni Soviet diwangun, ti taun 1920, Kazakhstan dijadikeun salah sahiji ti 15 nagara nu kaasup dina Uni Soviét. Kazakhstan mroklamasikeun kamerdékaanna dina 16 Désémber 1991.
Tempo ogé[édit | sunting sumber]
Catetan suku[édit | sunting sumber]
- ↑ Estimation based on Kazakh population share of 67% (ИTorи 10 дHeй c 25 фeBpaля пo 6 MapTa) and 16.3 mln total population according to the preliminary results of the 2009 National Census
- ↑ CIA-Recommended
- ↑ dumasar tina arba.ru
- ↑ a b c d "Kazakhstan". International Monetary Fund. Diakses pada 1 Oktober 2009.
- ↑ CIA World Factbook: Field listing, Distribution of family income – Gini index
Tumbu luar[édit | sunting sumber]
Tingali ogé Kazakstan di Wikivoyage
- (en) Situs wéb resmi
Arménia · Azerbaijan · Bélarus · Kazakhstan · Kirgizstan · Moldova · Rusia · Tajikistan · Uzbékistan
Afrika Kidul · Républik Afrika Tengah · Aljazair · Apganistan · Angola · Antigua jeung Barbuda · Arab Saudi · Bahama · Bahrain · Bangladésh · Barbados · Belarus · Belize · Bénin · Bhutan · Bolivia · Botswana · Brunéi · Burkina Faso · Burundi · Chad · Chili · Djibouti · Dominika · Républik Dominika · Ékuador · Éritréa · Éthiopia · Filipina · Gabon · Gambia · Ghana · Grénada · Guatemala · Guinéa · Guinéa-Bissau · Guinéa Khatulistiwa · Guyana · Honduras · India · Indonésia · Iran · Jamaika · Kamboja · Kamérun · Kénya · Kolombia · Komoro · Républik Kongo · Républik Démokratik Kongo · Koréa Kalér · Kuba · Kuwait · Laos · Lésotho · Libanon · Libéria · Libya · Madagaskar · Maladéwa · Malawi · Malaysia · Mali · Mauritania · Mauritius · Mesir · Mongolia · Maroko · Mozambik · Myanmar · Namibia · Nepal · Nikaragua · Nigér · Nigéria · Oman · Pakistan · Paléstina · Panama · Pantai Gading · Papua Nugini · Peru · Qatar · Rwanda · Saint Lucia · Saint Vincent jeung Grenadines · Sao Tome jeung Principe · Sénégal · Seychelles · Siérra Léone · Singapura · Somalia · Sri Lanka · Sudan · Suriname · Swaziland · Suriah · Tanjung Vérdé · Tanzania · Thailand · Timor Lésté · Togo · Trinidad jeung Tobago · Tunisia · Turkménistan · Uganda · Uni Émirat Arab · Uzbékistan · Vanuatu · Vénézuéla · Viétnam · Yaman · Yordania · Zambia · Zimbabwé
Arménia · Azerbaijan · Brasil · Republik Rahayat Cina · Él Salvador · Kazakhstan · Kosta Rika · Kroasia · Kyrgyzstan · Méksiko · Monténégro · Sérbia · Ukraina · Uruguay
Nagara panénjo
Afrika Tengah • Bosnia jeung Hérzégovina • Muangthai
Organisasi jeung masarakat Muslim panénjo
Front Pangbébas Nasional Moro • Républik Turki Siprus Kalér
Organisasi panénjo internasional
Organisasi Sabilulungan Ékonomi • Uni Afrika • Liga Arab • Gerakan Non-Blok • PBB
Bélarus · Kazakhstan · Kyrgyzstan · Rusia · Tajikistan · Uzbékistan


text:
Read Article →
Di halteu karéta api Leuwi Goong aya urang Cirebon anu keur diuk sorangan dina bangku, sigana mah keur nungguan karéta api nu ka dayeuhkeun. Lar aya tukang nangka ngaliwat hareupeunana. […]
Read Article →
Kareta Api barang nyemprung ti wetan ka kulonkeun. Kabeneran di sisi rel nu deukeut ka station aya tukang lotek keur ngebut-ngebut elap beureumna sabab dagangannana geus beak kari samarana wungkul. […]
Read Article →
SALAH KAPRAH (1) Satpam hyper market nangkep lalaki anu keur keketeyepan di jeo gudang. “Keur naon manéh di jero gudang?” “Ah, keur tumpa-tempo waé sayah mah” “Tah baca dina panto […]
Read Article →
Si Kabayan teh kandulan pisan. Ari kandulan teh jahe alias jago he-es (beuki sare). Teu kaop nyangkere atawa nyarande sok ker wae kerek. Sakali mangsa si Kabayan teh dicukur. Dicukurna […]
Read Article →
Assalaamu’alaikum wr wb Khususon buat warga USA (Urang Sunda Asli), mangga bilih bade ngadangukeun bodoran sunda. Sekadar hiburan aja lah. Landong baeud:-). Silakan download file-file di bawah ini: (punten bahasana […]
Read Article →
Aya nu apal ka abdi? Abdi teh nu katelah neng Euis tea. Lengkepna Euis Bahenolwati. Asli ti ledeh kehed. Ceuk batur rupa abdi teh cenah geulis. Naha enya kitu? Panasaran, […]
Read Article →
Hiji poé, Perdana Menteri Koizumi ti Jepang arék manggihan Bill Clinton (waktu masih kénéh jadi persidén USA). Kulantaran Koizumi téh bahasa Inggris-na payah, manéhna nyalukan penerjemah. Manehna ménta pitunjuk kalimat-kalimat […]
Read Article →
Sababaraha taun ka tukang. Harita kuring masih kénéh digawé di Carnival Cruising Lines, nyaéta parusahaan kapal pesiar anu jalurna téh ti Miami, Florida, tepi ka Kapuloan Bahama. Boga pancén téh […]


text:
Seni Budaya Jaranan Kuda Lumping Free Mp3 Download
MUST READ
:
1. Download Link will working with Browser MOZILLA FIREFOX & CHROME
only.
2. Don't use IE (Internet Explorer)
browser.
Kesenian Jaranan Kuda Lumping Turonggo Setyo Mudo Kedolon Full Play Mp3
Seni Budaya Jaran Kepang Kuda Lumping Di Kaselar Lampung Timur Mp3
Seni Budaya Kuda Lumping Jaranan Mp3
Jaran Lumping Atraksi Kuda Lumping Seni Burok Binaria Budaya Desa Pabedilan Mp3
Tarian Kuda Lumping Jaran Kepang Jawa Jaranan Mp3
Kuda Lumping Edan Dsa Pacor Mp3
Kuda Kepang Jaranan Atraksi Ndadi Makan Ayam Hidup Sanggar Citra Buana Jombang Mp3
Seni Kuda Lumping Wahyu Budoyo Mp3
Seni Jaranan Kuda Lumping Di Hajatan Sunatan Kopenlaban Macanputih Banyuwangi Jawa Timur Mp3
Kuda Kepang Jaranan Atraksi Ndadi Makan Ayam Hidup Sanggar Citra Buana Jombang1 Mp3
Putro Manggolo Versi Komedi Lucu - Seni Tari Kuda Kepang Jaranan Tradisional Mp3
Video Kuda Lumping Mp3
Serem Banget Kesurupan Masal Jaranan Trenggalek Kuda Lumping Mp3
Kuda Lumping Krida Budaya Ds Bedono Kluwung Kemiri Purworejo - Jawa Tengah Mp3
Video Nyata Kuda Lumping Mp3
Kuda Kepangjaran Kepangkuda Lumping Di Sekolah Indonesiasingapura 2 Mp3
Seni Jaranan Gembong Budoyo Mp3
Kuda Lumping Seni Khas Budaya Indonesia Produksi Tvri Kalteng Mp3
Seni Jaranan Kuda Manggala Tulungagung Jawa Timur Asli Budaya Indonesia Mp3


text:
Kacang héjo
Kacang héjo salah sahiji rupa polong-polongan anu alus tumuwuh di daerah anu miboga iklim tropis.[1] Kacang héjo téh asalna ti India sarta dipelak di sakumna benua Asia.[2] Urang China purba ngamangpaatkeun kacang héjo pikeun bahan kadaharan jeung ubar pikeun nurunkeun panas sarta ngaluarkeun racun dina awak.[2] Kaonjoyan kacang héjo upama dibandingkeun jeung bahan kadaharan nu séjén nya éta sanajan dikulubna lila (nepi ka ancur) khasiat kacang héjo henteu ngurangan, sarta henteu kapangaruhan ku panas.[1] Béda jeung bahan kadaharan anu séjén kawas sayur, bungbuahan, sarta ramuan tradisional séjénna anu saumpama di kulub lila teuing baris nurunkeun khasiat ubarna.[1]
Kandungan anu aya dina kacang héjo nya éta protéin (nguatkeun daya tahan awak), kalsium jeung fosfor (nguatkeun tulang), vitamin B1 (mantuan prosés tumuwuh sarta ngahasilkeun énergi), vitamin B2 (mantuan nyerepna protéin dina awak), vitamin E (mantuan ngaronjatkeun kasuburan), zat beusi (mantuan pembentukan sél getih beureum), magnesium (ngajaga fungsi otot jeung syaraf) jeung lemak.[1] Kacang héjo ogé ngandung antioksidan anu mere mangpaat pikeun awak nya éta nyegah penuaan dini sarta nyegah sumebarna sél kanker, ngajaga keasaman lambung, sarta mantuan ngalancarkeun pencernaan.[1]
Referensi[édit | sunting sumber]
- ↑ a b c d e Kacang Hijau (id) (Diakses ping 17 November 2011)
- ↑ a b Kacang Hijau (id) (Diakses ping 17 November 2011)


text:
Warta Sunda • Umum • Jumaah, 24 Agustus 2012 20:48
(SundaNews, Bandung) Gunung Tangkuban Parahu ditaékeun lévelna jadi waspada ku Pusat Vulkanologi dan Mitigasi Bencana Geologi Badan Geologi (PVMBG). Undakna status Gunung Tangkuban Parahu, geus dibalabarkeun ka pamaréntah satempat. PVMG geus nyuratan Gubernur Jawa Barat, Bupati Bandung Barat, jeung Bupati Subang.
Dina éta surat ditétélakeun ngeunaan naékna Gunung Tangkuban Parahu tina aktif normal kana waspada (lével II). Ku ayana status waspada, Kepala Bidang Pengamatan Gunung Api PVMBG, Hendrasto, ngingetan ka para wisatawan jeung pendaki sangkan henteu ngadeukeutan kawah dina radius 1,5 kilometer, Jumaah (24/8/2012).
Nurutkeun Hendrasto, PBVBG ningkatkeun status aktivitas Gunung Tangkuban Parahu ti poé Kemis (23/8/2012) jam 23.00 WIB. Kilang kitu, masarakat sabudeureun Gunung Tangkuban Parahu dipiharep henteu kapancing ku isu-isu anu henteu pararuguh sumberna. Masarakat kudu tetep ngayakeun koordinasi jeung BPBD, sarta Posko Pengamatan Gunung Api Tangkuban Parahu di Désa Cikole, Lembang, Kabupatén Bandung Barat.
Pangna lévelna ditaékeun kana status waspada, nurutkeun Kepala Pusat PVMBG, Surono, geus karékam kurang-leuwih 264 kali lini vulkanik dangkal kalayan amplituda maksimum 2-22 mm, tur lilana lini téh 4-17 detik. Kacatet ogé 16 kali lini vulkanik dina amplituda maksimum 2-40 mm, S-P 0.5-4 detik, tur lilana lini 5-18 detik. Sarta geus karékam 18 kali lini téktonik lokal, jeung 50 kali lini téktonik jauh.
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09
Rebo, 28 Méi 2014 00:56
Kemis, 22 Méi 2014 04:42


text:
Kumpulan Judul Skripsi Pendidikan Bahasa Daerah 5
- PROGRAM BIMBINGAN DAN KONSELING UNTUK MENGEMBANGKAN KONSEP DIRI SISWA
- IDÉNTIFIKASI AJÉN BUDAYA SUNDA DINA WAWACAN JAKA BAYAWAK1)
- MODÉL STAD (STUDENT TEAMS ACHIEVEMENT DIVISION) PIKEUN NINGKATKEUN KAMAMPUH NGAGUNAKEUN
UNDAK-USUK BASA SUNDA
:Studi Ékspérimén ka Siswa Kelas XI SMA Pasundan 3 Bandung Taun Ajar 2010/2011
- BASA SUNDA DIALÉK MAJALENGKA DI KACAMATAN SUKAHAJI
- EFEKTIVITAS MODEL INVESTIGASI KELOMPOK(GROUP INVESTIGASI)PIKEN NINGKATKEUN KAMAMPUH NGALARAPKEUN EJAHAN DINA NULIS PADARAN : study kuasi eksperimen ka siswa kelas ix b smp sekolah laboraturium-percontohan upi tahun ajaran 2010/2011
- ANALISIS KASALAHAN LÉKSIKAL DINA KARANGAN DESKRIPSI SISWA KELAS VII SMP NEGERI 1 LEMBANG KABUPATEN BANDUNG BARAT TAUN AJARAN 2007/2008 More…


text:
Republik Indonesia Serikat
Republik Indonesia Serikat, disingket RIS, nyaéta hiji nagara federasi anu ngadeg dina tanggal 27 Désémber taun 1949 minangka hasil kasapukan tilu pihak dina Konférénsi Méja Bunder: Republik Indonesia, Bijeenkomst voor Federaal Overleg (BFO), sarta Walanda. Kasapukan ieu disaksian ogé ku United Nations Commission for Indonesia (UNCI) minangka wawakil PBB.
Republik Indonesia Serikat diwangun ku sababaraha nagara bagian, nyaéta:
- Republik Indonésia
- Nagara Indonésia Timu
- Negara Pasundan
- Negara Jawa Timur
- Negara Madura
- Negara Sumatra timur
- Nagara Sumatra Selatan
Sajaba ti éta, aya ogé nagara-nagara anu nangtung sorangan sarta teu ngagabung kana federasi, nyaéta:
- Jawa Tengah
- Kalimantan Barat
- Dayak Besar
- Daerah Banjar
- Kalimantan Tenggara
- Kalimantan Timur (henteu kaasup urut wewengkon Kasultanan Pasir)
- Bangka
- Belitung
- Riau
Republik Indonesia Serikat dibubarkan dina tanggal 17 Agustus taun 1950.
Republik Indonesia Serikat ngabogaan konstitusi nyaéta Konstitusi RIS. Piagam Konstitusi RIS ditandatanganan ku para Lulugu Nagara/Daerah ti 16 Nagara/Daerah Bagian RIS, nyaéta
- Mr. Susanto Tirtoprodjo ti Negara Republik Indonesia nurutkeun jangji-pasini Renville.
- Sultan Hamid II ti Wewengkon Istimiwa Kalimantan Barat
- Ideu Anak Agoeng Gde Agoeng ti Negara Indonesia Timur
- R.A.A. Tjakraningrat ti Negara Madura
- Mohammad Hanafiah ti Daerah Banjar
- Mohammad Jusuf Rasidi ti Bangka
- K.A. Mohammad Jusuf ti Belitung
- Muhran bin Haji Ali ti Dayak Besar
- Dr. R.V. Sudjito ti Jawa Tengah
- Raden Soedarmo ti Negara Jawa Timur
- M. Jamani ti Kalimantan Tenggara
- A.P. Sosronegoro ti Kalimantan Timur
- Mr. Djumhana Wiriatmadja ti Negara Pasundan
- Radja Mohammad ti Riau
- Abdul Malik ti Negara Sumatra Selatan
- Radja Kaliamsyah Sinaga ti Negara Sumatra Timur
Rujukan[édit | sunting sumber]
- 30 Tahun Indonesia Merdeka, 1945-1949, Sekretariat Nagara RI, 1986, kaca 243-244.


text:
Samangka
Samangka (Citrullus lanatus) nya éta bungbuahan anu tangkalna ngarambat siga Bonténg jeung Mélon kaasup kana kulawarga Cucurbitaceae. Samangka wangunna buleud, daging buahna ngandung cai, warnana rupa-rupa, aya beureum; beureum ngora; oranyeu; konéng; aya ogé anu bodas, cangkangna kandel tur heuras warnana héjo ngora tur aya belangan warna héjo kolot atawa héjo ngora aya belangan warna bodas. [1] Samangka mimiti kapanggih di wewengkon Afrika beulah kidul. [2] Salian ti bisa didahar langsung, samangka ogé biasana dijadikeun saladah atawa dijus, tapi ngadaharna ulah dihijikeun jeung gula kawung sabab bisa jadi racun. [1] Lain sakadar buahna hungkul, siki katut cangkangna gé bisa dimangpaatkeun. Cangkangna bisa diolah jadi acar siga Bonténg. [2] Sikina bisa diolah jadi koaci.
Daptar eusi
Sajarah[édit | sunting sumber]
Kecap samangka mimiti aya dina kamus Inggris taun 1615 [3]. Samangka asalna ti wewengkon Afrika beulah Kidul alatan kapanggih tumuwuh di sakumna wewengkon, sarta ngahontal maksimum karageman wangunna di ditu tur geus dibudidayakan di Afrika salila leuwih ti 4.000 taun. [4] Dina taun 1857, David Livingstone ngalaporkeun yén samangka loba tumuwuh di Gurun Kalahari (Namibia jeung Botswana) saenggeus hujan anu kacida gedéna. [4] Citrullus colocynthis dianggap karuhun samangka, sarta ayeuna kapanggih di Afrika beulah kidul jeung kulon. Buahna leutik, diameter panggedéna 75 mm (3 inci), dagingna pait sarta miboga siki anu leutik warnana coklat.
[4] Sanajan Citrullus spesies tumuwuh di kidul sarta tengah Afrika, C. colocynthis ogé tumuwuh di India. [4] India jeung Cina bisa disebut ogé puseur sékunder tina rupa-rupa génus samangka. [4] Samangka mimiti dibudidayakeun di Mesir kuna sarta India, tur tumuwuh di Amérika Serikat ti taun 1629. [4] Jaman baheula, samangka sok dijadikeun siwur.[3] Di nagara Cina jeung Jepang, samangka téh hadiah pikeun oléh-oléh lamun natamu.[3] Dina Buku Komprehensif Pertanian anu ditulis ku Xu Guangqi dina Dinasti Ming ngébréhkeun yén: " Ngaran samangka asalna ti wewengkon beulah Kulon". [5] Li Shizhen nulis dina Ben Cao Gang Mu: "Hu Jiao meunang siki samangka ti Hui He, alatan kitu dingaranan Western Melon. Samangka téh tuluy dibawa ka Cina nalika Dinasti Generasi Lima".[5]
Kandungan[édit | sunting sumber]
Buah samangka ngandung lycopene kawas tomat. Lycopene anu aya dina samangka leuwih gedé batan dina sayuran atawa bungbuahan séjénna. [6] Lycopene mangrupa antioksidan anu bisa nyingkahan sarta ngajaga awak urang tina kanker rahim, payudara, bayah, usus besar, utamana kanker prostat. [6] [4] Samangka ogé bisa jadi bungbuahan alternatif pikeun nambahan multivitamin alatan ngandung vitamin A, vitamin B6, jeung vitamin C. [6] Salian ti éta samangka ogé bisa nyingkahan panyakit kolésterol kusabab samangka miboga kadar sodium anu teu pati loba jeung bébas lemak. [3]
Samangka Pikeun Ubar[édit | sunting sumber]
Ben Cao Gang Mu ngébréhkeun yén samangka bisa ngaleungitkeun hanaang jeung kasakit panas, nyageurkeun nyeri tikoro, ngalancarkeun kahampangan, jeung sembelit sarta ngaleungitkeun kacanduan kana alkohol.[5] Salain ti éta samangka ogé bisa nyingkahan panyakit kolestérol ku sabab ngandung sodium anu teu pati loba jeung bebas lemak. [3] Salian ti dagingna, kulit samangka ogé bisa dipaké pikeun ubar. Ubar tradisional Cina nétélakeun yén kulit samangka bisa ngubaran tikoro anu bareuh jeung apotheosis,sarta biang keringat. Akar jeung daun samangka ogé bisa ngubaran diaré jeung radang usus. Siki samangka anu sipatna haneut, alus pikeun produksi ciduh, anu gedé mangpaatna pikeun bayah jeung usus.[5] Salain ti éta samangka téh loba pisan mangpaatna, di antarana :
- Bisa jadi pangrojong pikeun ngaleutikan awak, ku sabab samangka teu loba ngandung gula, teu ngandung lemak jeung loba ngandung cai ku lantaran kitu bakal wareg tapi moal matak gendut.[3]
- Bisa jadi ubar pikeun anu darah tinggi, ku sabab ngandung kalium anu loba.[3]
- Bisa nyéhatkeun jantung.[3]
- Sél dina awak bakal séhat, alatan ngandung betakarotin jeung vitamin C.[3]
- Bisa jadi ubar panas (demam).[3]
- Ngalancarkeun sirkulasi dina awak, tur miceun racun-racun anu aya dina awak.[3]
- Bisa nyageurkeun barusuh. [3]
- Produksi énérgi dina awak. Ku sabab ngandung vitamin B pikeun produksi énérgi. Salain ti éta aya magnesium jeung potassium. [3]
- Bakal nyingkahan déhidrasi.[3]
Cara milih jeung nendeun samangka[édit | sunting sumber]
Lamun meuli samangka dina kaayaaan atah kénéh, carana tendeun samangka dina paper bag tuluy tendeun di tempat anu tiis. Antepkeun sababaraha poé, tapi ulah leuwih ti dua minggu.[3] Sanggeus kitu kumbah éta samangka ku sabun saencan di keureutan, ku sabab bakteri atawa pestisida anu aya dina samangka osok pindah kana daging samangka nalika di keureutan.[7] Lamun éta samangka teu langsung di dahar, asupkeun heula samangka anu geus di keureutan kana plastik tuluy tendeun dina jero kulkas. Salain ti éta lamun samangka dina kaayaan asak pilih samangka anu kulitna saeutik cacatna. [7] Di beulah handap samangka, aya warna ka konéng-konéngan, éta téh tempat samangka antel kana taneuh. Pilih samangka anu beurat tibatan anu ukurana leutik, sabab samangka anu beurat loba ngandung caina.[7] Singkahan samangka anu kulitna teuas jeung warnana pias di beulah handapna, sabab éta samangkka téh masih kénéh atah jeung miboga kandungan kadar asam anu gedé.[3]
Jenis[édit | sunting sumber]
Tangkal samangka bisa dipelak tina sikina, boh tina samangka lokal atawa samangka introduksi. [8] Samangka lokal ogé asalna mah sarua tina samangka introduksi, ngan geus dibudidayakeun salila puluhan taun nepi ka sifat-sifatna robah, sabab cara ngabinihkeunana anu béda jeung aya proses adaptasi ka lingkungan anyarna.[8]
Di Indonesia aya dua rupa samangka nya éta :
1. Samangka lokal Samangka lokal wangunna leutik sarta sikina loba, rasana gé kurang amis. [8]
Jenis samangka lokal diantarana:
a. Samangka Sengkaling Asalna ti wewngkon Sengkaling, Malang, Jawa Timur. Bentukna oval jeung miboga garis ipis manjang warnana héjo kolot.[9] Daging buah samangka ieu warnana beureum euceuy, rasana amis, jeung loba sikina. [9] Sengkaling mangrupa samangka open polineted (samangka anu henteu barobah kualitasna lamun sikina dipelak deui). [9]
b. Samangka Bojonegoro Asalna ti Bojonegoro, Jawa Timur. Kulit buah warnana héjo kolot jeung miboga garis, dagingna warna kayas, rasana kurang amis.[9] Siki samangka ieu loba, kulitna ipis, jeung dagingna kandel, nepi ka oosk dipaké keur koaci.
2. Samangka introduksi atawa hibrida Binih samangka ieu asalna ti luar nagri. Ieu samangka téh bisa jadi variétas anu punjul sabada diuji kaonjoyanana jeung daya tahan kana hamana. Di Indonesia geus loba variétas samangka introduksi, diantarana ti Jepang, Amerika, Taiwan jeung Ustrali. Samangka introduksi aya tilu rupa, nya éta samangka biasa, samangka hibrida, jeung samangka triploid (euweuh sikian). [8]
Sarat tumuwuhna[édit | sunting sumber]
- Curah hujan anu hadé pikeun dijadikeun tempat budidaya samangka nya éta 40-50 mm/bulan,[2]
- Tempatna kudu kasorot panon poé, [2]
- Suhu hawana 25oC,[2]
- Taneuh anu cocog pikeun pepelakan samangka nya éta taneuh anu gembur, tur loba ngandung bahan organik,[2]
- pH taneuhna 6-6,7,[2]
- Samangka cocog dipelakkeun dina tempat anu luhurna 100-300 m dpl. [2]
Referensi[édit | sunting sumber]
- ↑ a b [1] (id) (Diakses ping 02 Oktober 2011)
- ↑ a b c d e f g h Semangka (id) (Diakses ping 02 Oktober 2011)
- ↑ a b c d e f g h i j k l m n o p Olga girls magazine.Juicy watermelon.2007
- ↑ a b c d e f g Sajarah Samangka (Diakses ping 05 Oktober 2011)
- ↑ a b c d [2]
- ↑ a b c Kandungan Semangka (id) (Diakses ping 05 Oktober 2011)
- ↑ a b c [3]
- ↑ a b c d Moehd, Baga Kalie. 2008. Bertanam Semangka. Jakarta:Penebar Swadaya Hal. 5
- ↑ a b c d [4]


text:
Pijet réfléksi, geus umum di kota gedé mah, lain hal anu anéh. Di ditu dieu loba kalawan nawarkeun metodeu jeung palayanan paalus-alus. Tapi kumaha jeung dimana néangan tempat pijet réfléksi anu bener-bener gedé mangpaatna keur kaséhatan awak bari teu diémbél-émbélan ku hal négatif?
Moal hése di Bandung mah néangan tempat saperti pijet réfléksi atawa naon waé ngaranna anu maksudna keur nyegerkeun deui awak. Komo di wewengkon Jalan Sudirman mah anu geus kasohor tempatna keur hiburan peuting, pabalatak kénca katuhueun jalan. Tapi tina sakitu lobana tempat anu nawarkeun jasa keur nyegerkeun awak, ngan saeutik anu bener-bener murni ngajual jasa réfléksi mah.
Sebut waé Bugarin Refleksi anu alamatna di Jalan Jéndral Sudirman No. 117 Bandung. Bener mun di luarna mah, di tempat parkirna, hawa kacida nyongkabna, panas asa dirérab seuneu. Sabab Bandung kiwari béda jeung Bandung bihari. Hawa téh geus asa lain di Bandung anu karasana matak seger kana pipikiran ari lain di daérah luhur mah saperi Dago. Tapi, mun urang geus asup ka Bugarin Refleksi, karasa pisan genah tumaninahna. Sabab, dina rohangan anu ngablag ukuran 10 kali 18 méter téh lian ti dipasangan AC anu karasa nyecep tiis, dibagéakeun ku paroman para terafis proféssional anu soméah matak pikabetaheun.
Aya dua rupa cara anu ditawarkeun di Bugarin Refleksi anu unggal poé bukana ti mimiti jam 10 isuk-isuk jeung tutupna jam salapan peuting téh. Anu kahiji nyaéta nu disebut terapi refléksi. Anu dipijetna éta mah husus bagéan dampal suku jeung leungeun. Ari anu kadua nyaéta anu disebut rélaksasi. Sarua anu kadua ogé dipijetna mah lebah dampal suku jeung leungeun, tapi ditambahan jeung dipijet lebah tonggong.
Mémang para konsumén anu datang ka Bugarin Refleksi biasana ti golongan masarakat pertengahan ka luhur. Sabab bayaran dina sakali terapi téh opat puluh rébu keur terafi refléksi anu ukur dipijetna lebah dampal suku jeung leungeun, sedeng keur pijet rélaksasi mah leuwih gedé nyaéta lima puluh rébu. Kaasup murah sabenerna mah biaya sakitu téh lamun nilik lilana diréfléksi atawa rélaksasi anu méakkeun waktu sajam satengah bari enggeusna téh awak jadi ngarasa leuwih seger.
Geus aya ti Baheula
Nurutkeun Dra. Benedict, minijer Bugarin Refleksi, ku diréfléksi (dipijet) téh cenah bisa ngabantu ngungkulan sagala masalah kaséhatan saperti awak jadi ngarasa seger atawa saré oge bakal tibra. Pokona pijet refleksi téh kaasup terapi alternatif mangrupa pijetan dina titik réflék anu ayana dina dampal suku.
“Dina teori réfléksiologi mah titik-titik réflék nu ayana dina dampal suku teh hubunganana sareng sadaya organ awak ti kawit kantong kahampangan, peujit, ginjal, janjantung sareng anu saneesna,” ceuk Dra. Benedict deui.
Titik-titik réflék anu jumlahna teu kurang ti 70 téh cenah deui, nyusun ngawangun sarupa gambar peta awak dina dampal suku. Mun suku katuhu hubunganana jeung awak beulah kénca, sabalikna suku kenca hubunganana jeung awak beulah katuhu.
Ngaliwatan gambar peta awak tadi, prosés mijet/réfléksi anu hubunganana jeung salahsahiji organ awak, bisa dilakukeun ngaliwatan dampal suku. Jadi lain waé pibakaleun panyakit anu bisa dileungitkeun téh, tapi nu nyababkeun tanda-tanda pibakaleun (gejala) panyakitna ogé bisa dileungitkeun.
Pijet réfléksi anu geus kasohor sababaraha ratus taun ka tukang téh mimitina dipraktékkeun ku bangsa Cina jeung Mesir. Kakara taun 1920 ku William Fitzgeald, dokter urang Amérika diwanohkeun ka dunia kadokteran. Geus kitu dipopulérkeun deui ku dr. Starr White, sarua urang Amérika Serikat.
Pangna pijet réfléksi gancang nerekabna ka sakuliah dunya téh henteu leupas tina pangaruh anu karasa gedé mangpaatna keur jelema. Rék teu kitu kumaha, ngaliwatan pijet réfléksi, strés jeung nyareri awak bisa leungit. Kitu deui kasaimbangan émosi, kakuatan pikiran bisa ditingkatkeun.
Nu matak henteu anéh, lamun ka tempat réfléksi saperti Bugarin Refleksi unggal poéna loba waé anu datang. Tukang olahraga, para guru, wartawan, maneuh ngahajakeun diréfléksi. Komo anu unggal poé digarawéna maraké pikiran mah saperti anggota déwan jeung kaom éksékutif, éta mah leuwih perlu pisan.
Ayeuna-ayeuna, nu keur usum teh direfleksi babarengan, jadi anu datang teh lain perorangan deui. Pihak Bugarin Refleksi gé ngarasa kawalahan, sabab anu datang téh rombongan. Salaki pamajikan dibarengan ku nini aki, katut barudakna. Pokona sapiri umpi. (majalah sunda Mangle/éép nr)


text:
Jamban
Jamban nya éta pamandian, tampian, pacilingan, kamar mandi.[1] Ilaharna jamban di kampung mah pamandian anu caina ti makam keramat nu di agung-agung.[1]
Sajarah Jamban[édit | sunting sumber]
Akhir abad ka-19, ku sabab lieur nungkulan panyakit kolera, pamaréntah Hindia Walanda ngawanohkeun WC dongko anu higinis ka masarakat pribumi.[2] Kawijakan ieu dituluykeun di masa Orde Baru khususna di désa-désa anu masarakatna masih miceun hajat di leuwi.[2] Tina kajadian éta ayana perbandingan konsep higienis dina uteuk urang Walanda jeung masarakat pribumi. [2]
Jamban (toilet) geus dipaké ti masa sajarah. Abad ka-25 SM, masarakat Harappa di India miboga jamban di unggal imah anu saluran caina tina batu bata. Di peradaban Mesir jeung Tiongkok kuno ogé geus aya jamban.[3] Di peradaban Romawi, jamban mangrupa bagian tina tempat mandi umum.[3] Kapanggihna jamban anu fasilitasna maké penyiraman nya éta ku Sir John Harington dina taun 1596, sanajan cara makéna sacara umum encan sampurna, lila kalilaan jadi mekar saenggeus ayana parobahan dina Victoria di Inggris.[3]
Rupa-rupa Jamban[édit | sunting sumber]
- Jamban Émpang atawa Walungan. Jamban émpang nya éta jamban anu ayana di luhuereun kamalirna cai. Jamban émpang bakal nimbulkeun panyakit jeung ngotoran cai walungan.[4]
- Jamban Beuheung Angsa. Model ieu loba bentukna mirip jeung beuheung angsa, ieu model téh geus sumebar di sakabeh alam dunya.[4] Jamban ieu rupa-rupa bentukna aya anu dongko jeung aya anu diuk.[4] Jamban modél ieu alus pikeun kaséhatan ku sabab bisa nyingkahan tina bau jeung tina sato anu asup, salain ti éta di lengkepn ku sépiténg. [4]
- Jamban Kimia. Jamban kimia nya éta tempat pamiceunan kabeuratan anu maké zat kimia pikeun maéhan virus, bakteri jeung kuman.[4] Biasana jamban ieu ayana diana jamban portable atawa mobil dina beus, karéta api, kapal terbang, jrrd.[4]


text:
Jawa Wétan
Jawa Timur nyaéta salasahiji propinsi di ujung wétan Pulo Jawa nu wilayahna kaasup ogé Pulo Madura jeung Bawéan. Ibu kotana nyaéta Surabaya, kota panggedéna kadua di Indonésia sanggeusna Jakarta.
Daptar eusi
Sajarah[édit | sunting sumber]
Transportasi[édit | sunting sumber]
Taksi, beus kota, béca, bémo atawa ojég, jaringan kareta api, jaringan beus antar kota, bandara Juanda, palabuan Tanjung Pérak, kapal féri nu ngahubungkeun Ujung Baru di Surabaya jeung Ujung Kamal di Bangkalan Madura.
Pamaréntahan[édit | sunting sumber]
Kabupatén jeung Kota[édit | sunting sumber]
- Kabupatén Bangkalan
- Kabupatén Banyuwangi
- Kabupatén Blitar
- Kabupatén Bojonegoro
- Kabupatén Bondowoso
- Kabupatén Gresik
- Kabupatén Jember
- Kabupatén Jombang
- Kabupatén Kediri
- Kabupatén Lamongan
- Kabupatén Lumajang
- Kabupatén Madiun
- Kabupatén Magetan
- Kabupatén Malang
- Kabupatén Mojokerto
- Kabupatén Nganjuk
- Kabupatén Ngawi
- Kabupatén Pacitan
- Kabupatén Pamekasan
- Kabupatén Pasuruan
- Kabupatén Ponorogo
- Kabupatén Probolinggo
- Kabupatén Sampang
- Kabupatén Sidoarjo
- Kabupatén Situbondo
- Kabupatén Sumenep
- Kabupatén Trenggalék
- Kabupatén Tuban
- Kabupatén Tulungagung
- Kota Batu
- Kota Blitar
- Kota Kediri
- Kota Madiun
- Kota Malang
- Kota Mojokerto
- Kota Pasuruan
- Kota Probolinggo
- Kota Surabaya
Daptar Gubernur[édit | sunting sumber]
Pariwisata[édit | sunting sumber]
Kebon Binatang Surabaya, Pantai Kenjeran, Tempat ibadah Buda Joko Dolok, Makam Radén Supratman, Tugu Pahlawan, Hotél Mojopahit/Orange, tempat balanja saperti Pasar Atom , daérah Tunjungan. Dahareun has Surabaya saperti rujak cingur, gado-gado, Semangi Suroboyo, nasi pecel kampung, lontong capgoméh Surabaya, és campur Surabaya, tamie goreng, cap jai goreng, Pangsit Mie, soto ayam Lamongan atawa Sotong Daging Sapi Madura.


text:
DRAF KI-KD BASA SUNDA KURIKULUM 2013
Kompetensi inti kurikulum 2013 pikeun SMP nya éta:
- Menghargai dan menghayati ajaran agama yang dianutnya
- Menghargai dan menghayati perilaku jujur, disiplin, tanggung jawab, peduli (toleransi, gotong royong), santun, percaya diri, dalam berinteraksi secara efektif dengan lingkungan sosial dan alam dalam jangkauan pergaulan dan keberadaannya
- Memahami dan menerapkan pengetahuan (faktual, konseptual, dan prosedural)berdasarkan rasa ingin tahunya tentang ilmu pengetahuan, teknologi, seni, budaya terkait fenomena dan kejadian tampak mata
- Mengolah, menyaji, dan menalar dalam ranah konkret (menggunakan, mengurai, merangkai, memodifikasi, dan membuat) dan ranah abstrak (menulis, membaca, menghitung, menggambar, dan mengarang) sesuai dengan yang dipelajari di sekolah dan sumber lain yang sama dalam sudut pandang/teori
Sedengkeun kompetensi inti pikeun SMA nya éta:
- Menghayati dan mengamalkan ajaran agama yang dianutnya
- Menghayati dan mengamalkan perilaku jujur, disiplin, tanggungjawab, peduli (gotong royong, kerjasama, toleran, damai), santun, responsif dan proaktif dan menunjukkan sikap sebagai bagian dari solusi atas berbagai permasalahan dalam berinteraksi secara efektif dengan lingkungan sosial dan alam serta dalam menempatkan diri sebagai cerminan bangsa dalam pergaulan dunia
- Memahami, menerapkan, dan menganalisis pengetahuan faktual, konseptual, prosedural, dan metakognitif berdasarkan rasa ingin tahunya tentang ilmu pengetahuan, teknologi, seni, budaya, dan humaniora dengan wawasan kemanusiaan, kebangsaan, kenegaraan, dan peradaban terkait penyebab fenomena dan kejadian, serta menerapkan pengetahuan prosedural pada bidang kajian yang spesifik sesuai dengan bakat dan minatnya untuk memecahkan masalah
- Mengolah, menalar, dan menyaji dalam ranah konkret dan ranah abstrak terkait dengan pengembangan dari yang dipelajarinya di sekolah secara mandiri, bertindak secara efektif dan kreatif, serta mampu menggunakan metoda sesuai kaidah keilmuan
Éta kompetensi inti téh pikeun sadaya pelajaran di kurikulum 2013. Janten, sadaya pelajaran ngagunakeun KI (kompetensi inti) nu sami. Nu ngabénteunkeunana mung dina KD (Kompetensi dasar).
Upami urang niténan draf kurikulum 2013, aya kahariwang yén pangajaran basa Sunda bakal leungit. Najan ka béh dieunakeun aya tanda bintang (*) nu nétélakeun yén “muatan lokal dapat berupa bahasa daerah”, tapi éta téh teu acan tiasa ngaleungitkeun kahariwang ngeunaan posisi basa Sunda dina kurikulum 2013. Ku alatan kitu, sangkan pangajaran basa Sunda miboga kakuatan hukum tur aya kapastian bakal tetep aya, perlu disusun Kompetensi Inti tur Kompetensi Dasarna. Pikeun nyusun KI-KD Basa Sunda, Balai Pengembangan Bahasa Daerah dan Kesenian (BPBDK) Dinas Pendidikan Jawa Barat parantos ngalaksanakeun Workshop Penyusunan KI-KD Baasa Sunda Kurikulum 2013. Nu nysun KI-KD pangajaran basa Sunda nya éta Forum Komunikasi MGMP Bahasa Daerah Jawa Barat (FKMGMPBD Jabar), Guru-guru Basa Sunda Sa-Jawa Barat, sarta diaping ku dosen-dosen Pendidikan Bahasa Daerah UPI Bandung. Draf KI-KD Basa Sunda kurikulum 2013 tiasa di download di handap!
KECAP SEREPAN
biih aya nu meryogikeun tiasa didownload dina link di handap
RESENSI BUKU
RESENSI BUKU
Sacara etimologis, kecap resensiasalna tina basa Latin, nya éta tina kecap revidere atawa recensere. Résénsi (recensere,recencie,review) nya éta tulisan nu eusina manmgrupa tinimbangan ngeunaan kualitas hiji buku.
Tujuan résénsi:
- Nyadiakeun informasi nu kompréhénsif ngenaan hal nu aya dina buku
- Ngajak nu maca pikeun mikir sarta ngadiskusikeun fénoména nu aya dina buku
- Mere tinimbangan naha hiji buku téh pantes dibaca atawa henteu
- Nyadiakeun informasi ngenaan idéntitas buku
Sistematika résénsi:
- Judul résénsi: judul résénsi kudu bisa ngajadikeun nu maca kataji.
- Idéntitas buku: judul buku, pengarang, penerbit, taun terbit, jumlah kaca, harga buku.
- Bubuka: bisa medar ngeunaan pengarang, ogé bisa ngawanohkeun buku.
- Eusi résénsi: bisa dimimitian ku synopsis, saterusna mere tinimbangan ngeunaan kaonjoyan, punjulna (kelebihan) sarta kahéngkéran buku.
- Panutup: tinimbangan ka nu maca naha éta buku téh pantes pikeun dibaca atawa henteu.
NOVEL SUNDA
NOVEL SUNDA
Novel mangrupa salasahiji genre sastra Sunda, datangna tina sastra bangsa deungeun, lain asli pituin sastra Sunda. Novel nya éta carita rékaan nu rélatif panjang dina wangun prosa sarta miboga alur, carita, jeung karakter anu kompéks. Ku alatan panjang, novel biasana mah sok mangrupa buku.
Novel Sunda nu mimiti medal nya éta Baruang Kanu Ngarora nu ditulis ku D.K. adiwinata dina taun 1914, dipedalkeun ku Balai Pustaka. Novel Sunda lain pangaruh tina sastra Indonesia, sabab novel dina basa Indonesia mah kakara aya dina taun 1920 (Azab dan sengsara, Merani siregar).
Unsur-unsur nu aya dina novél sarua baé jeung dina genre saastra lianna kayaning téma, alur, latar, penokohan, sudut pandang, jeung amanat. Carita dina novél biasana mah sok dipasing-pasing dina bab atawa bagian.dumasar kan caritana, novel bisa dipasing-pasing jadi: Baca lebih lanjut
GAYA BASA SUNDA
bilih peryogi, tiasa didownload dina link di handap
CARITA WAYANG
Déwi Setiawati, putra raja ti Wirata. Mangsa yuswana manjing rumaja, anjeunna kapaksa ngantunkeun nagara, pédah isin ngagaduhan salira bénten ti nu sanés, bau salirana. Nya anjeunna tatapa nu lami kacida. Nuju tatapa anjeunna kasumpingan ku hiji bagawan nu tiasa ngalandongan dirina, ahirna Setiawati damang. Minangka pamulang tarima, anjeunna anjeunna kersa nikah sareng Resi Parasara, nu rupana goréng kacida. Sataun ti harita, lahir Abiasa nu gaduh panyawat bau salira ti ibuna, goréng rupa ti ramana. Matak jabng bayi téh dicandak ku ramana sina ngabagawan janten resi, sarta mirak heula istrina, Setiawati.
Saparantos rarandaan, Setiawati ditikah ku Prabu Santanu. Gaduh putra dua pameget, nya éta Citranggada sareng Citraséna, mung duanan gé teu panjang yuswa. Tapi Citrséna mah kantos nikah ka Ambika sareng Ambalika, nu ahirna Ambika sareng Ambalika ditikah ku Abiasa. Baca lebih lanjut
DRAMA SUNDA
DRAMA SUNDA
Dumasar wangunna sastra kabagi jadi tilu nya éta:
1) Prosa, basa nu digunakeunna umumna basa lancaran
2) Puisi, basa nu digunakeunna umumna basa ugeran
3) Drama, basa nu digunakeunna umumna kalimah langsung dina wangun paguneman
Istilah drama asalna tina basa yunani nya éta draomai hartina berbuat, berlaku, bertindak, atau beraksi. Nalika mimiti muncul dina kasenian Indonesia drama disebut toneel. Istilah éta dibawa ku urang walanda, dina basa Walanda drama téh toneel nu hartina pintonan. Istilah toneel ditarjamahkeun ku PKG Mangkunegara VII jadi Sandiwara. Sandiwara asalan tna basa Jawa, sandi hartina symbol atawa rusiah, wara/ warah miboga harti pangajaran. Jadi sacara etimologis mah sandiwara téh pangajaran tina symbol-simbol nu sipatna rahasiah. Aya deui istilah séjénna nu padeukeut jeung drama nya éta teater. Teater asalna tina kecap theatron nu hartina tempat pintonan/panggung. Istilah teater ogé digunakeun pikeun nyebut drama modern.
Drama téh kasenian nu mindocipta maksudna aya dua kali prosés. Kahiji ayana nasakah drama, kadua éta naskah téh dipintonkeun. Nu ngalaksanakeun pintonan drama téh actor/aktris/palaku nu baris merankeun karakter nu aya dina drama, hartina maranéhna ngalakukeun acting. Kusabab ngalakukeun acting tangtu mikabutuh dialog/paguneman, ari dialog téh wangunna kalimah langsung.
Unsure-unsur nu aya dina drama nya éta:
1. Babak
Babak dina drama biasana ditandan ku setting tempat. Hartina mun ganti setting éta tandana ganti babak
2. Adegan
Adegan mangrupa bagian babak biasana nu ditandaan ku nambahan jeung ngurangan palaku
3. Dialog/paguneman
Dialog mangrupa bagian utama drama
4. Pituduh teknis
Pituduh teknis nya éta pituduh laku lampah palaku sarta ngagmbarkeun kaayaan dina carita
5. Prolog
Prolog nya éta bubuka panganteur kana eusi drama
6. Epilog
Epilog mangrupa panutup drama eusina biasa kacindekan atawa amanat, henteu tiap drama aya epilog.
7. Solilokui
Solilokui mangrpa bagian carita eosin apaguneman nu dikedalkeun ku palaku ka diria sorangan
8. Tema
Tema nya éta puseur carita nu ngajiwaan sakabéh eusi carita
9. Galur carita
Galur ny éta runtuyan kajadian dina drama
10. Latar/setting
Eusina tempat, waktu, jeung suasana
11. Palaku
…
12. Amanat
Hal-hal nu rék ditepikeun ku pangarang mangrupa ajén-ajén moral
Sumber:
Thamsyah, Budi rahayu. 1996. Pangajaran Sastra Sunda
http://www.plnsumut.co.id/SMF-15/index.php?topic=1341.0
http://kelasmayaku.wordpress.com/2011/04/24/menyusun-naskah-drama/
PANCAKAKI
PANCAKAKI
Sumber: su.wikipedia.org/wiki/Pancakaki
Pancakaki nya éta hiji sistem nu ngagambarkeun hubungan kulawarga. Dina adat istiadat urang Sunda, pancakaki téh ngabogaan dua harti. Kahiji, pancakaki téh hartina pernahna jelema ka jelema deui anu sakulawarga atawa anu kaasup baraya kénéh. Upamana baé, kumaha pancakakina si Dadap ka si Waru, naha kaasup indung, bapa, nini, aki, paman, bibi, anak, incu, buyut. alo, suan, jsté. Kadua, pancakaki téh hartina mapay perenahna kabarayaan.
• Ka handap:
1. anak: turunan kahiji(turunan pertama)
2. incu: turunan kadua, anak ti anak (cucu, turunan kedua, anak dari anak)
3. buyut: turunan katilu, anak ti incu (cicit, turunan ketiga, anak dari cucu)
4. bao: turunan kaopat, anak ti buyut (turunan keempat, anak dari buyut)
• Ka luhur:
1. bapa: ayah
2. indung: ibu
3. aki: kakek, ayah dari ayah/ibu
4. nini: nenek, ibu dari ayah/ibu
5. uyut: ayah/ibu dari kakek/nenek
6. bao: ayah/ibu daru uyut
WANGUN KECAP
wangun kecap dina basa Sunda bisa dititena di handap
Kecap salancar nya éta kecap anu diwangun ku hiji morfém dasar bébas, anus ok disebut leksem salancar, tanpaparobahan nanaon.
Kecap rundayan nya éta kecapanu diwangun ku cara ngawuwuhkeun rarngkén (afiks) kana wangun dasarna. Aya rarangkén hareup (infiks), tengah (konfiks), tukang (sufiks), barung (konfiks), sarta bareng (ambiks). Sangkan leuwih écés , bisa ditingali dina table ieu di handaP
-
Arsip
- Agustus 2014 (2)
- Desember 2013 (2)
- September 2013 (1)
- Juli 2013 (2)
- April 2013 (1)
- Maret 2013 (1)
- Desember 2012 (2)
- Oktober 2012 (2)
- September 2012 (2)
- Agustus 2012 (1)
- Juni 2012 (3)
- April 2012 (3)
-
Kategori
-
RSSEntries RSS
Comments RSS


text:
Tanduk
Tanduk nya éta bagian awak sawatara sato, anu tumuwuh ti sirahna, anu mangrupa proyéksi anu dijieun ti kulit anu teuas.[1] Tanduk ngandung loba keratin di jerona, protéin anu ogé aya di buuk sarta kuku manusa.[1]
Normalna sato anu tandukan baris ngabogaan 2, tapi badak ngan ngabogaan 1 tanduk di tengah sirahna.[1] Sato mindeng ngagunakeun tandukna pikeun gelut.[1] Rébuan taun anu tuluy manusa ngagunakeun tanduk sato anu paéh pikeun pakakas musik (tempo shofar).[1] Dina pamustunganana, tanduk dipaké pikeun mawa bubuk mesiu.[1]
Salian ti éta tanduk ogé bisa jadi bahan karajinan saperti séndok, spatula, garukan, jsb.[2]


text:
Ena, Gifu
Ena (恵那市 Ena-shi?) nyaeta kota nu aya di wewengkon Tōnō di Préféktur Gifu, Jepang.
Dina 1 Desember, 2004, populasina kurang leuwih 57,731 tur karapetan populasi 114 urang km². Legana kota ieu nyaeta 504.19 km².
Kota ieu didirikeun dina 1 April, 1954.
Dina tanggal 25 Oktober, 2004, opat kota jeung hiji desa nu samemehna Distrik Ena dihijikeun jadi hiji kota. Kota-kota nu ngahiji nyaeta: Akechi, Iwamura, Kamiyahagi, Kushihara, jeung Yamaoka.
Tumbu kaluar[édit | sunting sumber]
- Ena official website in Japanese